title: Auvo Niiniketo

text: Jujutsuun Niiniketo tutustui nyrkkeilymatkalla Ruotsissa, missä myös harjoitteli lajia siniseen vyöhön saakka. Vuonna 1977 hän aloitti ensimmäisen jujutsu-kurssin Helsingissä. Kaksi vuotta myöhemmin hän sai ensimmäisen mustan vyön eli danin Richard Morrisilta ja Robert Clarkilta. 4. marraskuuta 2007 Hokutoryun 30-vuotisjuhlaleirillä Turussa Morris myönsi hänelle 9. danin sekä sōke-arvonimen. Vuonna 2014 maaliskuussa Niinikedon 60-vuotisjuhlaleirin budo-gaalassa Helsingissä hänelle myönnettiin 10. danin musta vyö Hokutoryu Jujutsussa ja 6 danin musta vyö potkunyrkkeilyssä.


title: Auvo Niiniketo

text: Auvo Niinikedolle myönnettiin liikuntaneuvoksen arvonimi 8.toukokuuta 2015.


title: VIP (yhtye)

text: VIP oli lapualainen, vuonna 1999 perustettu kristillinen metalliyhtye. Yhtyeen musiikki on teknistä, progressiivista ja melodista. Yhtye on julkaissut viisi studioalbumia ja singlen. 23. elokuuta 2008 julkaistu single "Kunnes kuolema erottaa" meni Suomen virallisen singlelistan sijalle 13. "Maasta olet tullut" -pitkäsoitto meni virallisella listalla sijalle 40 viikolla 22 vuonna 2009. Yhtye lopetti toimintansa 2013.


title: VIP (yhtye)

text: Vuonna 1999 Johannes Ylinen perusti yhtyeen, johon liittyivät Roope Pihlajamaa sekä Petri Aittoniemi. Saman vuoden aikana yhtye julkaisi omakustanteena ensimmäisen levynsä, "Very Important Person". Sen julkaisukonsertti pidettiin Kokkolan Länsipuiston koulun salissa 5. marraskuuta 1999.


title: VIP (yhtye)

text: Vuoden 2000 aikana konsertointi jatkui aktiivisempana, ja rumpaliksi vaihtui Robert Sjöstrand, sillä Petri Aittoniemi jätti yhtyeen liian pitkän välimatkan vuoksi. Yhtye osallistui Gospelin SM-kisoihin, muttei sijoittunut. Saman vuoden aikana kokoonpanoon liittyi vielä Jussi Pajunpää, ja ennen joulua julkaistiin markkinoille yhtyeen toinen levy, "Maahan kauneuden".


title: VIP (yhtye)

text: Seuraavana vuonna yhtyeen rumpali vaihtui jälleen, sillä edellisenä vuonna jäsenistöön liittynyt Robert halusi keskittyä opiskeluun. Hänen tilalleensa otettiin Timo Hietala. Vuoden 2001 aikana yhtye työsti uutta materiaalia ja julkaisi kolmannen levynsä nimeltään "Plugged".


title: VIP (yhtye)

text: Vuoden 2002 alussa VIP:n perustaja Johannes Ylinen erosi ryhmästä keskittyäkseen toiseen yhtyeeseensä nimeltä Deep Insight. Muut yhtyeen jäsenet päättivät jatkaa kolmestaan niin kauan, että uusi kitaristi löydettäisiin. Johanneksen jättämän aukon täyttäjäksi valittiin lopulta Tero Vuolteenaho. Uuden kokoonpanon sisällä syntyi erimielisyyksiä, ja sen vuoksi yhtye piti joulun aikoihin pitkän tauon.


title: VIP (yhtye)

text: Erimielisyydet päättyivät vuonna 2003, kun yhtyeen muut jäsenet päättivät erottaa rumpalinsa jälleen kerran ja ottivat tilalle Teron kaksosveljen Tuomaksen. Alkuvuoden yhtye vietti studiolla, jossa se nauhoitti uutta viiden kappaleen demoa. Uudella kokoonpanollaan yhtye työsti syksyllä materiaalia uutta levyä varten.


title: VIP (yhtye)

text: Saatuaan kappalemateriaalin kirjoitettua alkuvuodesta 2004, yhtye siirtyi studiolle, jossa äänitettiin neljäs albumi nimeltään "Sokeita". Levy julkaistiin elokuussa Keuruulla järjestetyssä Koodi04-tapahtumassa.


title: VIP (yhtye)

text: VIP:n toiminta oli vähäistä alkuvuodesta 2005, koska Vuolteenahon veljekset suorittivat varusmiespalvelustaan. Kuuden kuukauden palveluksen jälkeen yhtye jatkoi konserttien soittamista.


title: VIP (yhtye)

text: Yhtye oli erityisen toimelias vuonna 2006. Maanalainen levykauppa julkaisi VIP:n uuden levyn, "Unen vallan", 14. lokakuuta 2006.


title: VIP (yhtye)

text: Vuoden 2007 aikana yhtye työsti uutta materiaalia. Marraskuussa VIP soitti ensimmäistä kertaa Maata näkyvissä -festareilla. Marraskuussa julkaistulle Terapian tribuuttialbumille "Terapian tarpeessa" VIP coveroi alun perin "Täällä taas" -albumilla julkaistun ”Kaipuu”-kappaleen.


title: VIP (yhtye)

text: VIP julkaisi Ristirockissa 23.8.2008 uuden singlen Kunnes kuolema erottaa. Single sisältää kaksi kappaletta, nimikappaleen Kunnes kuolema erottaa ja Jäin eteiseen. Single meni ilmestyttyään Suomen virallisen singlelistan sijalle 13. Vuonna 2009 julkaistiin albumi Maasta olet tullut, joka meni sijalle 40 virallisella listalla.


title: VIP (yhtye)

text: Vuonna 2010 kosketinsoittaja Joonas Hahne liittyi bändiin. Samana vuonna Vuolteenahot jättivät yhtyeen ja heidän tilalleen tulivat rumpuihin Henri Saarimaa ja kitaraan Tomi Pulkkinen. Yhtyeen harjoitustila siirrettiin Kokkolasta Lapualle. Joonas Hahne jättäytyi pois yhtyeestä alkuvuodesta 2012.


title: VIP (yhtye)

text: Palaneet sillat -pitkäsoitto julkaistiin loppuvuodesta 2012. Huhtikuussa 2013 Jussi Pajunpää ilmoitti yhtyeen Facebook-sivulla päättäneensä jättäytyä pois VIP:stä, ja kesäkuussa jäljelle jääneet jäsenet ilmoittivat yhtyeen lopettamisesta.


title: Luzoninkuhankeittäjä

text: Luzoninkuhankeittäjä ("Oriolus isabellae") on äärimmäisen uhanalainen Luzonin saarella Filippiineillä elävä varpuslintu .


title: Luzoninkuhankeittäjä

text: Kooltaan luzoninkuhankeittäjä on noin 20 cm. Lajin vatsa ja rinta ovat väriltään keltaiset. Pää ja selkä ovat väriltään oliivinvihreät. Siivissä on tiheä kelta-musta raidoitus. Luzoninkuhankeittäjän nokka on harmaa. Luzoninkuhankeittäjää muistuttaa "Oriolus albiloris", mutta sen höyhenpuvussa on myös valkoista ja lyhyemmät pyrstö ja nokka.


title: Luzoninkuhankeittäjä

text: Luzoninkuhankeittäjän elinympäristöä ovat erityisesti tiheät bambumetsät 50–440 metrin korkeudessa. Lajia tavataan usean lajin parvissa.


title: Luzoninkuhankeittäjä

text: Luzoninkuhankeittäjäkannan kooksi arvioidaan noin 50–250 yksilöä . Lintuun kohdistuva suurin uhka on metsien hakkuu. Lisäksi kilpailu läheistä sukua olevan "Oriolus albiloris"-lajin kanssa voi vaikuttaa kantaan vähentävästi .


title: Andrei Kurkov

text:
Andrei Jurjevitš Kurkov (, , s. 1961 Leningrad, Neuvostoliitto) on yksi suosituimpia ja kansainvälisesti menestyvimpiä ukrainalaisia kirjailijoita. Kurkov kirjoittaa venäjäksi. Hän on työskennellyt myös toimittajana ja elokuvien käsikirjoittajana.
Andrei Kurkovin teksti on yleensä täynnä mustaa huumoria, sosialistiselle ja sitä seuranneelle yhteiskuntajärjestelmälle nauramista. Hänen tuotantoaan on toistaiseksi suomennettu niukasti: näistä ensimmäisenä vuonna 2006 romaani "Kuolema ja pingviini" (1996, suom. Eero Balk).


title: Mike Babcock

text: Michael "Mike" Babcock (s. 29. huhtikuuta 1963 Saskatoon, Saskatchewan) on kanadalainen pelaajauransa lopettanut jääkiekkoilija ja nykyinen jääkiekkovalmentaja. Tällä hetkellä hän toimii NHL:n Toronto Maple Leafsin päävalmentajana.


title: Mike Babcock

text: Babcockin pelaajaura oli vaatimaton. Hän ei pelannut otteluakaan NHL:ssä.


title: Mike Babcock

text: Babcock valmensi vuosina 1991–2000 WHL:ssä Moose Jaw Warriorsia ja Spokane Chiefsiä. Vuosina 2000–2002 hän valmensi AHL:ssä Cincinnati Mighty Ducksia. Vuosina 2002–2004 Babcock valmensi Mighty Ducks of Anaheimia ja johdatti Anaheimin ensimmäisellä kaudellaan Stanley Cupin finaaliin. Vuonna 2005 hän siirtyi Detroitin valmentajaksi, ja voitti Stanley Cupin kaudella 2007–2008.


title: Mike Babcock

text: Babcock valmensi Kanadan maajoukkueen maailmanmestaruuteen vuonna 2004 ja vuonna 2010 olympiakultaan Vancouverissa. Vuonna 1997 hän johdatti Kanadan alle 20-vuotiaiden maailmanmestaruuteen. Hän on ainoa valmentaja kolmen kullan klubissa (Stanley Cup, olympiakulta, maailmanmestaruus).


title: Tietoisku

text: Tietoisku on Yleisradion lähettämä ihmisiä valistava televisio-ohjelma. Ohjelmassa varoitetaan ihmisiä arkipäivän vaaroista.


title: Tietoisku

text: Ohjelmaa on esitetty Yleisradion kanavilla 1960-luvun alusta alkaen. Tietoiskujen aiheita ovat olleet muun muassa päihteiden väärinkäyttö ja liikennetapaturmat. Tietoiskun tavaramerkiksi tuli sormien napsautus, jota alettiin käyttämään 1970-luvulla. Napsautuksia oli kahdenlaisia: ensimmäisessä etusormi osoitti televisionkatsojaa, ja 1980-luvulla kämmeneen muodostui liekki. Tietoiskuja tehtiin myös yhteistyössä esimerkiksi Alkon, Liikenneturvan ja sisäasiainministeriön poliisiosaston kanssa.


title: Tietoisku

text: Osa tietoiskuista on jäänyt ihmisten muistiin. Yksi tunnetuimmista mieleen jääneistä tietoiskuista on Camilla Mickwitzin vuonna 1986 julkaistu "Varokaa heikkoa jäätä" -pala-animaatio. Sitä esitetään syksyisin ja keväisin Pikku Kakkosen yhteydessä.


title: Tietoisku

text: Ylen kanavien iltaohjelmiston yhteydessä ajoittain esitettävien spottien lisäksi myös kaupallisilla kanavilla - erityisesti MTV3:lla ja Nelosella - esitetään mainoskatkojen yhteydessä ajoittain tietoiskuiksi laskettavissa olevia valistusfilmejä, joiden takana ovat kulloisenkin kampanjansa puitteissa olleet muun muassa Alko, Liikenneturva ja Mannerheimin lastensuojeluliitto. Näiden filmien alussa ei kuitenkaan nähdä takavuosilta tuttua sormien napsautusta, jota ei ole tietoiskuissa juurikaan käytetty sitten 1980-luvun lopun (poikkeuksena vuonna 2009 julkaistu filmi "Muista pestä kädet").


title: Tietoisku

text: Suomen lisäksi vastaavanlaisia valistusfilmejä on tuotettu (ja tuotetaan edelleen) runsaasti muun muassa Isossa-Britanniassa, Yhdysvalloissa, Kanadassa ja Australiassa. Englanninkielisissä maissa tietoiskuja kutsutaan nimellä PSA (public service announcement) tai PIF (public information film).


title: Tietoisku

text: Tietoiskuista on tehty useissa viihdeohjelmissa parodioita, kuten muun muassa Pirkka-Pekka Peteliuksen ja Kari Heiskasen Velipuolikuu- ja Mutapainin ystävät- sekä Lapinlahden Lintujen "Seitsemän kuolemansyntiä" -viihdesarjoissa.


title: Tietoisku

text: Yle Elävä arkisto: Tietoiskuja


title: Kerrin Lee-Gartner

text: Kerrin Lee-Gartner (s. 21. syyskuuta 1966 Trail, Kanada) on kanadalainen entinen alppihiihtäjä. Hän voitti kultaa Albertvillen olympialaisten syöksystä vuonna 1992.


title: Kerrin Lee-Gartner

text: Lee-Gartner aloitti uransa maajoukkueessa jo vuonna 1982, mutta hänen polviansa jouduttiin leikkaamaan niin usein, ettei Lee-Gartner päässyt kilpailemaan paljoakaan. Myöhemmin, kaudella 1991-1992 hän onnistui. Maailmancupissa hän sai tuolla kaudella kahdeksan sijoitusta kymmenen parhaan joukkoon. Kun hän voitti olympialaisissa kultaa syöksyssä, hänestä tuli ensimmäinen kanadalainen, joka voitti olympiakultaa syöksystä.


title: Dave Wolverton

text: Dave Wolverton (s. 1957) on yhdysvaltalainen tieteiskirjailija. Hän kirjoittaa myös fantasiaa nimellä David Farland (muun muassa "The Runelords" -sarja). Wolverton asuu Utahissa. Hän on naimisissa ja hänellä on viisi lasta. Wolvertonilta on suomennettu yksi Tähtien sota -kirja, "Jedioppilas"-sarjan aloitusosa "Nouseva voima" (1999).


title: Chet Williamson

text: Chet Williamson (s. 1948 Lancaster, Pennsylvania) on yhdysvaltalainen kirjailija. Hän on julkaissut parikymmentä kirjaa, pääasiassa kauhua ja jännitystä. Williamsonilta on suomennettu Forgotten Realms -kirja "Murha Cormyrissa" (1996) sekä kolme novellia teoksessa "Kauhujen kirja 7".


title: Eräs elämän murhenäytelmä

text: Eräs elämän murhenäytelmä on vuonna 1916 kuvattu suomalainen Konrad Tallrothin käsikirjoittama ja ohjaama näytelmäelokuva. Elokuva on tyypiltään melodraama.


title: Eräs elämän murhenäytelmä

text: Elokuvan ensi-iltaa suunniteltiin syksyksi 1916 mutta sitä ei koskaan esitetty koska sensuuriviranomaiset julistivat sen kokonaan kielletyksi. "Eräs elämän murhenäytelmä" oli viimeinen autonomian ajalla valmistunut suomalainen näytelmäelokuva.


title: Baatsagaan

text: Baatsagaan () on sum Mongolian Bajanhongorin provinssissa. Siellä on 3 111 asukasta (vuonna 2015) ja sen pinta-ala on 7 446,8 neliökilometriä. Sum sijaitsee provinssin keskiosassa pääkaupunki Bajanhongorin lounaispuolella. Siellä sijaitsee Bööntsagaanjärvi.


title: Baatsagaan

text: Vuonna 2000 Baatsagaanin alueella oli noin 117 000 päätä karjaa.


title: Bajanhongor (kaupunki)

text: Bajanhongor () on Mongolian Bajanhongorin provinssin sum ja provinssinsa pääkaupunki. Siellä on 29 611 asukasta (vuonna 2015) ja sen pinta-ala on 64,0 neliökilometriä. Kaupunki sijaitsee provinssin koillisosassa Tüijoen varrella 1 859 metrin korkeudella merenpinnasta.


title: Bajanhongor (kaupunki)

text: Bajanhongorille annettiin kaupunkioikeudet vuonna 1963. Kaupunkia palvelee Bajanhongorin lentoasema (BVN/ZMBH).


title: Salainen perintömääräys

text: Salainen perintömääräys (esitettiin myös nimellä Helsingin salaperäisyyksiä) on vuonna 1914 kuvattu suomalainen Asser Pohjanheimon käsikirjoittama mykkäelokuva. Aikakauden ulkomaisista rikoselokuvista vaikutteita ottaneesta toimintaelokuvasta on säilynyt muutamia valokuvia, jotka esittävät ampumavälikohtauksia ja takaa-ajokohtauksia kaupungin talojen katoilla. Emil Kauppi sävelsi elokuvassa musiikkina käytetyn tangon. Elokuva sai ensi-iltansa 16. helmikuuta 1914 Lyyra-teatterissa Helsingissä.


title: Rikosten runtelema

text: Rikosten runtelema on vuonna 1915 valmistunut suomalainen O. Harjusen käsikirjoittama mykkäelokuva. Elokuva sai ensi-iltansa 18. huhtikuuta 1915 vanhassa Lyyra-teatterissa Helsingissä.


title: Pirteä ja kadonnut kori

text: Pirteä ja kadonnut kori (esitettiin myös nimellä Pirteä ja Karhu-Jussi) on vuonna 1914 valmistunut suomalainen Asser Pohjanheimon käsikirjoittama mykkäelokuva. Elokuva sai ensi-iltansa 9. helmikuuta 1914 Lyyra-teatterissa Helsingissä.


title: Jigjidyn Munhbat

text: Jigjidyn Munhbat (1. kesäkuuta 1941 – 9. huhtikuuta 2018) oli mongolialainen vapaapainija.


title: Jigjidyn Munhbat

text: Toledon MM-kisoissa 1966 Munhbat sijoittui 87 kilogramman painoluokassa neljänneksi. Vuotta myöhemmin New Delhin MM-kisoissa hän saavutti pronssia. 1968 Mexico Cityn olympialaisissa Munhbat saavutti hopeaa kärsittyään loppuottelussa tappion neuvostoliittolaiselle Boris Gurevitšille. 1969 Mar del Platan MM-kisoissa Munhbat oli 90 kilogramman painoluokassa viides ja 1970 Edmontonissa neljäs.


title: Jigjidyn Munhbat

text: Munhbatin poika Hakuhō Shō (oikealta nimeltään Munhbatyn Davaajargal) on menestynyt sumopainijana.


title: Se kolmas

text: Se kolmas (esitettiin myös nimellä Kilpakosijat) on vuonna 1914 valmistunut suomalainen Birger Pohjanheimon käsikirjoittama mykkäelokuva. Elokuva sai ensi-iltansa 12. tammikuuta 1914 Lyyra-teatterissa Helsingissä.


title: Swift-teleskooppi

text: Swift on maata kiertävä teleskooppi, joka tutkii gammapurkauksia. Swiftin toiminnasta vastaa NASA, mutta sen rakentaminen ja suunnittelu oli monikansallinen projekti, johon Yhdysvaltojen lisäksi ottivat osaa Italia ja Iso-Britannia.


title: Swift-teleskooppi

text: Swift tarkkailee maailmankaikkeutta usealla eri aallonpituudella, gammasäteilystä aina näkyvän valon alueelle.


title: Swift-teleskooppi

text: Swiftin tehtävänä on pääasiallisesti tarkkailla gammapurkauksia. Se kykenee itsenäisesti kääntymään suuntaan, jossa se on havainnut gammapurkauksen. Tämä on tärkeää, sillä gammapurkaukset ovat erittäin lyhytaikaisia. Luotain lähettää välittömästi mittaamansa datan maahan, jotta astronomit kykenisivät tutkimaan purkauksen jälkihehkua.


title: Swift-teleskooppi

text: Swiftin komentokeskus sijaitsee Pennsylvaniassa, Yhdysvalloissa.


title: Swift-teleskooppi

text: Tällä instrumentilla Swift tarkkailee suuria alueita avaruudesta (yli yhden steradiaanin täydellisesti, ~3 steradiaania osittain) tehden havaintoja gammapurkauksista ja laskien niiden sijainnin. Se paikallistaa purkausten sijainnin 1-4 kulmaminuutin tarkkuudella. Tiedot sijainnista lähetetään maahan, josta purkausta voidaan sitten joillain teleskoopeille seurata. Tarkkailtava energia-alue 15–150 keV


title: Swift-teleskooppi

text: Tällä instrumentilla Swift kykenee ottamaan kuvia ja spektrianalyysin gammapurkausten jälkihehkusta. Tämä tarkentaa gammapurkausten sijantia, virheen jäädessä noin 3,5 kulmasekuntiin. Instrumenttia käytetään myös pidempiaikaiseen purkauksen jälkihehkun tarkkailuun. Tarkkailtava energia-alue: 0,2–10 keV.


title: Swift-teleskooppi

text: Tällä instrumentilla tarkkaillaan purkauksen jälkihehkua ultavioletin ja näkyvän valon alueella. Instrumentilla pystytään tarkkailemaan kohdetta alle kulmasekunnin tarkkuudella. Lisäksi instrumentilla kyetään tarkkailemaan purkausta pidemmän aikaa kuin edellä mainituilla instrumenteilla. Tarkkailtava aallonpituusalue on 170–650 nm.


title: Swift-teleskooppi

text: Swift-teleskoopilla on monia tavoitteita:


title: Ferrari F1 640

text: Ferrari F1 640 on Formula 1 -auto, jolla Ferrari-talli kilpaili kaudella 1989. Sitä ajoivat Nigel Mansell ja Gerhard Berger. Autoa ajoi myös testeissä testikuljettaja Jyrki Järvilehto.


title: Ferrari F1 640

text: Auton suunnitteli John Barnard, ja se oli ensimmäinen hänen vastuullaan suunniteltu Ferrari. 640:n voimanlähteenä oli Ferrarin oma 3,5-litrainen V12-moottori joka tuotti 660 hevosvoimaa, joka oli hyvä lukema ottaen huomioon, että se oli tallin ensimmäinen vapaasti hengittävä moottori lähes vuosikymmeneen. Voimansiirto herätti kuitenkin enemmän huomiota, sillä siihen sisältyi ensimmäinen F1:ssä nähty puoliautomaattivaihteisto. Ensimmäisellä kaudellaan se oli hyvin epäluotettava, ja heikensi Ferrarin suorituksia koko vuoden. 1990-luvun puoliväliin mennessä kaikki tallit käyttivät tällaista vaihteistoa.


title: Ferrari F1 640

text: Auto voitti debyyttikisansa, vaikka epäluotettavuutta pelättiinkin. Autoon tehtiin pieniä muutoksia jotka auttoivat Mansellin ja Bergerin yhteensä kolmeen voittoon, vaikka Berger keskeyttikin kauden yksitoista ensimmäistä kilpailua. Hiilikuiturunko osoittautui hyvin vahvaksi Bergerin selvittyä rajusta tulipaloon päättyneestä kolaristaan San Marinon GP:ssä vain pienillä palovammoilla ja parilla katkenneella kylkiluulla.


title: Käpäsen rakkausseikkailu

text: Käpäsen rakkausseikkailu on vuonna 1914 valmistunut suomalainen Hjalmar V. Pohjanheimon tuottama mykkäelokuva. Elokuva sai ensi-iltansa 30. elokuuta 1914 Lyyra-teatterissa Helsingissä.


title: Käpäsen rakkausseikkailu

text: Elokuva on jatko-osa samana vuonna valmistuneelle elokuvalle Tuiskusen kuherruskuukausi.


title: Tuiskusen kuherruskuukausi

text: Tuiskusen kuherruskuukausi (esitettiin myös nimellä Häiritty kuherruskuukausi) on vuonna 1914 valmistunut suomalainen Hjalmar V. Pohjanheimon tuottama mykkäelokuva. Elokuva sai ensi-iltansa 26. huhtikuuta 1914 Lyyra-teatterissa Helsingissä.


title: Tuiskusen kuherruskuukausi

text: Elokuva on jatko-osa samana vuonna valmistuneelle elokuvalle "Nainen, jonkas minulle annoit".


title: Alankomaiden jääpallomaajoukkue

text: Alankomaiden miesten jääpallomaajoukkue edustaa Alankomaita jääpallon maajoukkuekilpailuissa. Joukkue pelasi ensi kertaa maailmanmestaruuskilpailuissa 1991 Suomessa. Joukkue sijoittui ensimmäistä kertaa lukuun ottamatta joka kerta osallistuessaan maailmanmestaruuskilpailujen B-sarjassa viimeiseksi ennen 2005 Kazanin kilpailuja, missä se jätti taakseen Viron ja Unkarin. Joukkueen paras maailmanmestaruuskilpailusaavutus on kokonaiskilpailun 7. sija vuodelta 1991. joukkue saavutti B-sarjan voiton vuonna 2018 ja nousi A-sarjaan.


title: Alankomaiden jääpallomaajoukkue

text: Joukkueen päävalmentajana toimii Kjell Edberg.


title: Nainen, jonkas minulle annoit

text: Nainen, jonkas minulle annoit (esitettiin myös nimellä Vaimo, jonkas minulle annoit) on vuonna 1914 valmistunut suomalainen Hjalmar V. Pohjanheimon tuottama mykkäelokuva. Elokuva sai ensi-iltansa 19. huhtikuuta 1914 Lyyra-teatterissa Helsingissä.


title: Väärennetty osoite

text: Väärennetty osoite on vuonna 1914 valmistunut suomalainen Hjalmar V. Pohjanheimon tuottama mykkäelokuva. Elokuva sai ensi-iltansa 23. maaliskuuta 1914 Lyyra-teatterissa Helsingissä.


title: Kaksi sankaria

text: Kaksi sankaria on vuonna 1914 valmistunut suomalainen Hjalmar V. Pohjanheimon tuottama mykkäelokuva. Elokuva sai ensi-iltansa 21. joulukuuta 1914 Lyyra-teatterissa Helsingissä.


title: Aleksandrs Starkovs

text: Aleksandrs Starkovs (, s. 26. heinäkuuta 1955) on latvialainen jalkapallovalmentaja ja entinen hyökkääjä.


title: Aleksandrs Starkovs

text: Starkovs aloitti peliuransa Olimpija Madonan juniorijoukkueessa. Starkovs oli nuorena lupaava hyökkääjä ja 14-vuotiaana 1969 hänet valittiin parhaaksi hyökkääjäksi Latvia Leather Ball -turnauksessa.


title: Aleksandrs Starkovs

text: Vuonna 1975 Starkovs siirtyi FK Daugavaan ja kaksi vuotta myöhemmin FK Dynamo Moskovaan. Hän ei kuitenkaan sopeutunut Dynamoon ja palasi takaisin Daugavaan seuraavana vuonna. Daugavassa Starkovs kohosi yhdeksi Neuvostoliiton pääsarjan parhaista hyökkääjistä 1980-luvulla ja teki 303 pelaamassaan ottelussa 110 maalia.


title: Aleksandrs Starkovs

text: Marraskuussa 2003 Starkovs valittiin UEFAn satavuotisjuhlien kunniaksi järjestetyssä gaalassa Latvian parhaaksi jalkapalloilijaksi viimeisen 50 vuoden ajalta.


title: Aleksandrs Starkovs

text: Starkovs aloitti valmennusuransa Daugavan apulaisvalmentajana 1990. Hän toimi 1992–1994 myös Latvian alle 21-vuotiaiden maajoukkueen päävalmentajana, mutta lopullisen läpimurtonsa kotimaansa valmentajaeliittiin hän teki Skonto FC:ssä, jota hän luotsasi vuodesta 1993 aina vuoteen 2004 saakka. Hänen johdollaan Skonto hallitsi Latvian Virslīgaa ja voitti ennätykselliset 11 perättäistä Latvian-mestaruutta. Lisäksi Starkovs luotsasi Skonton kuuteen Latvian cupin voittoon yhdeksässä loppuotteluesiintymisessä. Skonto vei 12. perättäisen mestaruutensa myös kaudella 2004, jolloin Starkovs siirtyi syyskuussa FK Spartak Moskovan päävalmentajaksi.


title: Aleksandrs Starkovs

text: Toimiessaan Skonton luotsina Starkovs aloitti 1995 työnsä myös Latvian maajoukkueessa. Hän toimi apulaisvalmentajana kuuden vuoden ajan. Katastrofaalisesti sujuneiden MM 2002 -karsintojen jälkeen englantilaisvalmentaja Gary Johnson sai potkut ja Skonton valmentajana jatkanut Starkovs nousi maajoukkueen peräsimeen.


title: Aleksandrs Starkovs

text: Skontossa latvialaista jalkapallohistoriaa tehnyt Starkovs onnistui myös maajoukkuevalmentajana. Hänen johdollaan Latvia oli EM 2004 -karsintalohkonsa toinen ja pääsi jatkokarsintoihin. Kaksiosaisessa jatkokarsinnassa Latvia voitti MM-hopeamitalistin Turkin kotonaan 1–0. Ratkaisevassa toisessa osaottelussa Istanbulissa Turkki karkasi jo 2–0-johtoon, mutta Juris Laizāns ja Māris Verpakovskis nostivat Latvian tasoihin. Yhteismaalein 3–2 Starkovsin luotsaama Latvia selvisi maan historian ensimmäisiin arvokisoihin.


title: Aleksandrs Starkovs

text: Itse EM-lopputurnaus ei sujunut yhtä hyvin, mutta ei Latvialta suuria odotettukaan. Joukkue hävisi Tšekille 2–1 ja Alankomaille 3–0. Ainoan pisteensä se saavutti sensaatiomaisessa tasapeliottelussa Saksaa vastaan ja oli osaltaan aiheuttamassa Saksan katastrofaalisen jäämisen alkulohkoon.


title: Aleksandrs Starkovs

text: EM-kisojen jälkeen Starkovs jätti tehtävänsä Latvian maajoukkueessa ja Skontossa siirtyen FK Spartak Moskovan peräsimeen. Starkovsin johdolla Spartak voitti Venäjän-mestaruushopeaa kaudella 2005. Kaudella 2006 Starkovs ajautui kuitenkin kannattajien epäsuosioon ja lopulta riidat joukkueen entisen kapteenin Dmitri Alenitševin kanssa johtivat Starkovsin lähtöön seurasta huhtikuussa 2006.


title: Aleksandrs Starkovs

text: Spartak-pestinsä jälkeen Starkovs toimi 2006–2007 Skonton urheilutoimenjohtajana. Maaliskuussa 2007 hän palasi valmennustehtäviin korvaamalla eronneen Jurijs Andrejevsin Latvian maajoukkuevalmentajana kesken EM 2008 -karsintojen.


title: Aleksandrs Starkovs

text: Tammikuussa 2010 Starkovs palasi Skonton päävalmentajaksi. Hän jatkaa myös Latvian maajoukkueen peräsimessä. Starkovs palautti Skonton Latvian mestariksi kuuden vuoden tauon jälkeen. Tammikuussa 2011 hän ilmoitti jättävänsä Skonton ja siirtyvänsä azerbaidžanilaisen FK Bakun peräsimeen. Starkovsin johdolla Baku sijoittui kaudella 2010/11 kuudenneksi maan pääsarjassa. Hän sai potkut seurasta maaliskuussa 2012.


title: Aleksandrs Starkovs

text: Heinäkuussa 2013 Starkovs jätti tehtävänsä Latvian maajoukkueen päävalmentajana kuuden vuoden jälkeen.


title: Alois Vogl

text: Alois Vogl (s. 15. syyskuuta 1972 Neukirchen beim Heiligen Blut, Länsi-Saksa) on saksalainen uransa lopettanut alppihiihtäjä. Hän laski pääasiassa tekniikkalajeja.


title: Alois Vogl

text: Vogl on maansa mestaruuskilpailuista saavuttanut seitsemän kultaa, viisi hopeaa ja yhden pronssin. Maailmancupissa Vogl on voittanut yhden osakilpailun ja sijoittunut yhteensä viisi kertaa palkintokorokkeelle – kaikki ovat tulleet pujottelusta; ainoan voittonsa hän saavutti Wengenissä tammikuussa 2005. Hyvästä maailmancup-menestyksestä huolimatta Voglin paras arvokisasijoitus on pujottelun neljästoista tila Sestrieren MM-kilpailuista 1997.


title: Alois Vogl

text: Vogl lopetti uransa vuonna 2008. Seuratasolla hän edusti SC Zwieseliä.


title: Peski, Lappa ja poliisit

text: Peski, Lappa ja poliisit on vuonna 1915 valmistunut suomalainen mykkä komediaelokuva, jonka on ohjannut oman käsikirjoituksensa pohjalta Bror Berger. Elokuva sai ensi-iltansa 6. joulukuuta 1915 Olympia-teatterissa Helsingissä.


title: Kenny G

text: Kenneth Bruce Gorelick (tunnetaan paremmin taiteilijanimellään Kenny G) (s. 5. kesäkuuta 1956 Seattle, Yhdysvallat) on yhdysvaltalainen saksofonisti, jolta on ilmestynyt kymmenen smooth jazz -albumia. Saksofonin lisäksi Kenny G soittaa muun muassa huilua.


Katoavia timantteja eli Herrasmies-varas Morel vastustajanaan etsivä Frank on vuonna 1916 valmistunut suomalainen Bror Bergerin ohjaama ja käsikirjoittama mykkäelokuva. Elokuva sai ensi-iltansa 6. maaliskuuta 1916 Esplanad- ja Olympia-teattereissa Helsingissä. Elokuvaa esitettiin myös nimillä "Häviäviä timantteja", "Katoavia timantteja" ja "Suuri jalokivivarkaus Helsingissä".


title: Tomáš Duba

text: Tomáš Duba (s. 2. heinäkuuta 1981 Praha, Tšekkoslovakia) on tšekkiläinen jääkiekkomaalivahti, joka edustaa Itävallan pääsarjassa pelaavaa EC KAC:ia. Pittsburgh Penguins varasi Duban NHL:ään vuoden seitsemännellä kierroksella varausnumerolla 217.


title: Tomáš Duba

text: Duba pelasi ensimmäiset pääsarjaottelunsa SM-liigassa SaiPassa, jossa torjui kaudet 2001–2003. Hänen pelaajaoikeutensa omisti kuitenkin Tšekin HC Sparta Praha, joka halusi maalivahtin takaisin kotimaahansa kaudeksi 2003–2004. Duba siirtyikin kaudeksi HC Znojemští Orliin.


title: Tomáš Duba

text: Tšekissä Duba pelasi kaksi kautta: Znojemští Orlissa 2003–2004 ja HC Plzeňissä 2004–2005. Hänen piti palata SaiPaan kaudeksi 2005–2006, mutta Sparta Prahan ja Plzeňin välisen vuokrakiistojen takia siirto kariutui. Duban uusi seura syksyllä 2005 olikin Elitserienin Leksands IF.


title: Tomáš Duba

text: Kauden 2006–2007 alun Duba pelasi vuokralla TPS:ssa, mutta palasi loppukaudeksi Sparta Prahaan, jossa voitti Tšekin mestaruuden. Prahassa Duba pelasi syksyyn 2008 asti, jolloin siirtyi Ässiin. Duba pelasi alkukaudesta Tšekissä seitsemän ottelua, mutta jäi Tomas Pöpperlen varjoon. Duba pelasi loppukauden Ässissä. Seuraavaksi kaudeksi hän palasi kotimaahansa HC Třinecin joukkueeseen. Duba siirtyi kesken kauden saman liigan PSG Zlíniin ja seuraavaksi kaudeksi KHL:n Lev Popradiin.


title: Tomáš Duba

text: Duba pelasi KHL:ssä Popradissa 27 ottelua. Joukkue oli tammikuussa kuitenkin käytännössä menettänyt pudotuspelimahdollisuutensa, ja se myi Duban Tšekin kakkossarjan Piráti Chomutoviin. Duba pelasi loppukauden Chomutovissa ja siirtyi seuraavan kauden alussa Italian pääsarjan HC Bolzanoon. Bolzanoa hän edusti muutaman kuukauden verran, kunnes Saksan DEL-liigan Krefeld Pinguine hankki hänet tammikuussa 2013 joukkueeseensa.


title: Tomáš Duba

text: Hän on myös edustanut maataan useaan otteeseen sekä juniori- että aikuistasolla.


title: Bror Berger

text: Bror Berger (8. helmikuuta 1874 Malmö – 3. huhtikuuta 1948 Tukholma) oli ruotsalainen näyttelijä, käsikirjoittaja, elokuvaohjaaja ja elokuvatuottaja. Berger ohjasi, käsikirjoitti ja tuotti muutamia varhaisia suomalaisia mykkäelokuvia 1910-luvulla.


title: Bror Berger

text: Berger oli myös yksi Ruotsin ilmailun pioneereista. Hän rakensi vuonna 1911 ulkomaisten esikuvien mukaan yksitasoisen lentokoneen. Kone tuhoutui kuitenkin ensimmäisellä koelennollaan ja Bergerin ura ilmailun parissa päättyi siihen.


Pöytätenniksen maailmanmestaruuskilpailut järjestettiin ensi kerran vuonna 1926. Vuodesta 1957 lähtien kilpailut on järjestetty kahden vuoden välein. Kilpailujen ohjelmaan kuuluvat miesten ja naisten kaksinpeli ja nelinpeli, sekanelinpeli sekä aiemmin joukkuekilpailu. Vuodesta 2000 lähtien on järjestetty erilliset joukkuemaailmanmestaruuskilpailut. Viimeisen kerran joukkuekilpailu oli samojen MM-kisojen ohjelmassa 2001 Osakassa.


title: Tuhkakylä

text: Tuhkakylä on kylä Sotkamossa. Se sijaitsee Sotkamon kirkonkylästä noin 22 kilometriä Rautavaaralle päin. Tuhkakylällä on myös toimintansa lopettanut Tuhkakylän koulu.


title: Tuhkakylä

text: Tuhkakylän läheisyydessä on myös Talvivaaran kaivos, joka on Euroopan suurin nikkelikaivos.


title: Tuhlaajapoika (vuoden 1916 elokuva)

text: Tuhlaajapoika on vuonna 1916 valmistunut suomalainen Sven Bergvall'n käsikirjoittama ja ohjaama mykkäelokuva. Elokuva perustuu Michel Carré Jr:n elenäytelmään "L'enfant prodigue" vuodelta 1890.


title: Tuhlaajapoika (vuoden 1916 elokuva)

text: Elokuva sai ensi-iltansa 30. huhtikuuta 1916 Esplanad-teatterissa Helsingissä ja sitä esitettiin myös nimellä "Kadotettu poika".


title: Kalle Pettersson

text: Kalle Pettersson on vuonna 1914 valmistunut suomalainen mykkä rikoselokuva, jonka on tuottanut "Nordiska Biograf Kompaniet Fernander & Hallseth". Elokuva sai ensi-iltansa 26. huhtikuuta 1914 Esplanad-teatterissa Helsingissä.


title: Kemin taidemuseo

text: Kemin taidemuseo on Kemin kaupungin Sauvosaaren kaupunginosassa Kemin kulttuurikeskuksessa sijaitseva taidemuseo. Se on yksi Suomen aluetaidemuseoista, jossa on esillä erityisesti Lapin kuvataidetta, minkä lisäksi museossa järjestetään myös kansainvälisiä näyttelyitä.


title: Kemin taidemuseo

text: Kemin taidemuseo sijaitsee Kemin kulttuurikeskuksessa, josta löytyvät taidemuseon tilojen lisäksi myös Kemin kaupunginteatterin, kaupungin pääkirjaston, Kivalo-opiston ja Meri-Lapin musiikkiopiston tilat. Kolmessa vaiheessa rakennetun Kemin kulttuurikeskuksen taidemuseolle varattu osa valmistui yhdessä työväenopistolle ja kauppaopistolle varattujen tilojen kanssa vuonna 1977 ja museo muutti nykyisiin tiloihinsa vuoden 1990 jälkipuoliskolla. Museo sijaitsee torin laidalla osoitteessa Marina Takalonkatu 3.


title: Kemin taidemuseo

text: Kemin taidemuseo on Pohjois-Suomen vanhin taidemuseo. Sen kokoelmat saivat alkunsa vuonna 1947 lehtori Ape Rantaniemen lahjoittamasta taidekokoelmasta, joka sisälsi erityisesti 1910- ja 1920-lukujen suomalaista taidetta kuten Albert Edelfeltin, Akseli Gallen-Kallelan, Pekka Halosen, Eero Nelimarkan, Marcus Collinin, Tyko Sallisen, Ellen Thesleffin ja Magnus Enckellin teoksia. Aluksi kokoelmaa pyrittiin täydentämään niin, että hankinnat liittyisivät tyylillisesti tai taiteilijakohtaisesti Rantaniemen lahjoituskokoelmaan. Nykyään Kemin taidemuseon hankintojen pääpaino on läänin nykytaiteen kartuttamisessa. Museon kokoelmiin kuului vuonna 2007 noin 2156 teosta.


title: Kemin taidemuseo

text: Aluetaidemuseonimityksen Kemin taidemuseo sai vuonna 1981 ja suomalainen aluetaidemuseotoiminta lähtikin liikkeelle kokeiluna juuri Kemin taidemuseosta.


title: Kemin taidemuseo

text: Oman museotoimintansa lisäksi Kemin taidemuseo järjestää luentoja ja esitelmiä, toimii yhteistyössä Kemin kaupunginkirjaston kanssa Kabinetti -näyttelyiden muodossa, järjestää Taidetta ja torvensoittoa -bändi-iltoja yhdessä Kemin kaupungin nuorisotyön kanssa sekä on mukana Perämeren biennaali -hankkeessa, joka on tarkoitus toteuttaa kesällä 2009. Myös Kemin sarjakuvakeskuksen sarjakuvapäivien näyttelyt järjestetään pääosin Kemin taidemuseossa.


title: Kemin taidemuseo

text: Kemin taidemuseo on Suomen museoliiton jäsenmuseo ja sen museotoimenjohtajana toimii Kari Silvennoinen.


title: Kemin taidemuseo

text: Museo on avoinna tiistaista perjantaihin kello 11-17 sekä lauantaista sunnuntaihin kello 11-15. Maanantaisin museo on suljettu.


title: Ferrari F1/86

text: Ferrari F1/86 oli Formula 1 -auto, jota Ferrari-talli käytti kaudella 1986. Auton suunnittelivat Mauro Forghieri ja Harvey Postlethwaite. Se suunniteltiin korvaamaan kaudella 1985 käytetty 156/85, joka oli nopea mutta epäluotettava auto. F1/86 oli rungoltaan ja ulkonäöltään hyvin samanlainen kuin 156/85-malli. Jo entisestään hyvää aerodynamiikkaa paranneltiin, ja kaikki osat vaihdettiin kestävämpiin: nämä seikat, yhdessä tehokkaan Ferrari-moottorin kanssa, saivat uskomaan auton kilpailukykyyn.


title: Ferrari F1/86

text: Todellisuudessa F1/86 menestyi selvästi edeltäjäänsä heikommin: luotettavuusongelmista ei ollut päästy eroon, ja auto hävisi jatkuvasti nopeammille Williams FW11:lle, McLaren MP4/2:lle ja Lotus 98T:lle. Autolla saavutettiin vain 5 kertaa palkintokorokesijoitus (Stefan Johansson neljästi ja Michele Alboreto kerran), ja auto ei saavuttanut ainuttakaan voittoa, paalupaikkaa tai nopeinta kierrosta. Heikosti menestynyt auto korvattiin vuoden lopussa F1/87-mallilla.


title: Ferrari 156/85

text: Ferrari 156/85 oli Formula 1 -auto, jota Ferrari-talli käytti kaudella 1985. Michele Alboreto saavutti sillä toisen sijan 1985 kuljettajien maailmanmestaruussarjassa. Autoa ajoivat myös René Arnoux ja Stefan Johansson.


title: Oliver Setzinger

text: Oliver Setzinger (s. 11. heinäkuuta 1983 Horn, Itävalta) on itävaltalainen jääkiekkoilija, joka pelaa tällä hetkellä Sveitsin pääsarjan HC Davosissa. Hänen pelipaikkansa on vasen laitahyökkääjä.


title: Oliver Setzinger

text: Setzinger aloitti jääkiekkouransa 8-vuotiaana EC Stadlau Wienin junioreissa. Hän siirtyi jo seuraavaksi vuodeksi toiseen wieniläisseuraan, Wiener EV:hen. 16 -vuotiaana Itävallan juniorimaajoukkueissa pelanneena Setzinger muutti uusien haasteiden perässä Suomeen pelaamaan Tampereen Ilveksessä. Ilveksen aikana hän pelasi pääosin A-junioreissa, mutta pääsi myös näyttämään osaamistaan miesten SM-liigassa, jossa tuli 25 ottelun aikana tehot 1+1.


title: Oliver Setzinger

text: Vuonna 2000 pelatuissa nuorten maailmanmestaruuskilpailuissa Setzinger valittiin 1. divisioonan parhaaksi hyökkääjäksi. Näiden suoritusten siivittämänä Nashville Predators varasi hänet NHL:ään kolmannella kierroksella (yhteensä 76. varaus).


title: Oliver Setzinger

text: Kaudella 2001–2002 Setzinger pelasi Ilveksen lisäksi myös Mestiksen Vaasan Sportissa, jossa hän kokosi mukavat tehot (8 ottelua, 5+2). Vaasan keikan jälkeen Setzinger palasi loppukaudeksi takaisin kotimaahaansa EHC Linziin. Sieltä hän siirtyi seuraavaksi kaudeksi Lahden Pelicansin riveihin. Pelicansissa hän myös aloitti kauden 2003–2004. Pelicans-ajan tehoiksi Setzingeriltä jäi heikossa joukkueessa kohtalaiset 9 maalia ja 18 maaliin johtanutta syöttöä 76 ottelussa. Kyseisellä kaudella (2003–2004) hän pelasi lisäksi KalPassa, joka pelasi tuolloin vielä Mestistä, sekä HPK:ssa, jossa Setzingerille löytyi hyvä rooli myös seuraavalle kaudelle.


title: Oliver Setzinger

text: HPK-aikana 67 ottelussa pisteet 18+21 rohmunnut Setzinger palasi kotimaansa pääsarjaan Vienna Capitalsiin kahdeksi seuraavaksi kaudeksi, joina hän kokosi käsittämättömiä tehoja (sarjan taso ei tosin ollut aivan Euroopan kärkeä, kuten Suomessa).


title: Oliver Setzinger

text: Kesällä 2007, varauksesta huolimatta, Setzinger teki Nashvillen kanssa sopimuksen vapaana agenttina (varaus oli ehtinyt raueta kolmessa vuodessa NHL-sääntöjen mukaan). Hän ei kuitenkaan päässyt pelaamaan yhtään NHL-ottelua. Setzinger siirtyi kesken kauden Sveitsiin SCL Tigersiin, josta vaihtoi syksyllä 2009 jälleen kesken kauden saman sarjan HC Davosiin.


title: Oliver Setzinger

text: Setzinger on edustanut Itävaltaa MM-kisoissa kuudesti, joista viisi kertaa ylimmällä tasolla. Hän on edustanut maataan myös olympiatasolla, Itävallan jääkiekkomaajoukkueen päästyä karsintojen kautta pelaamaan vuoden 2014 talviolympialaisiin.


title: Itävallan sosiaalidemokraattinen puolue

text: Itävallan sosiaalidemokraattinen puolue (, SPÖ) on yksi Itävallan vanhimpia puolueita. Sosiaalidemokraattinen puolue perustettiin 30. joulukuuta 1888. Puolue on ollut Itävallan suurin puolue vuoden 1970 jälkeen, lukuun ottamatta vuoden 2002 ja 2017 vaaleja.


title: Itävallan sosiaalidemokraattinen puolue

text: Puolue yhdistyi vuonna 1889 nimellä "Sozialdemokratische Arbeiterpartei Österreichs" (SDAPÖ) hyväksyttyään Victor Adlerin perusjulistuksen Hainfeldin puoluekokouksessa 30. joulukuuta 1888. Se osallistui Toisen internationaalin perustamiseen Pariisissa 1889. Puolue vaati työläisille äänioikeutta ja Itävalta-Unkarin muuttamista demokraattiseksi liittovaltioksi. Äänioikeus saatiin vuoden 1907 yleislakon jälkeen. Tätä ennen sosialistit olivat edustettuina muun muassa Wienin kaupunginvaltuustossa. Vuonna 1911 SDAPÖ:stä tuli jo parlamentin suurin puolue.


title: Itävallan sosiaalidemokraattinen puolue

text: Puolue tuki aluksi sodanjulistusta Serbialla arkkiherttua Frans Ferdinandin murhan jälkeen, mutta alkuvuodesta 1918 alkoi lakkoilla sodan päättämiseksi. Lokakuussa 1918 kokoontui väliaikainen kansalliskokous ("Provisorische Nationalversammlung") Karl Rennerin johdolla, joka laati maalle tasavaltaisen perustuslain.


title: Itävallan sosiaalidemokraattinen puolue

text: Vuoden 1919 vaalien jälkeen, joissa myös naisilla oli äänioikeus, SDAPÖ muodosti suuren koalition toisen ensimmäisen tasavallan suuren puolueen, Christlichsoziale Partein kanssa. Tuona aikana säädettiin kahdeksan tunnin työpäivä, sekä laadittiin uusi, pysyvä perustuslaki, jonka säätämisen jälkeisissä vaaleissa CP otti enemmistön ja SDAPÖ jäi oppositioon.


title: Itävallan sosiaalidemokraattinen puolue

text: 1920-luvulla SDAPÖ:ssa vahvistui kaksi suuntaa, Rennerin porvarilliseen demokratiaan ja parlamentarismiin luottava suuntaus ja Otto Bauerin austromarxistit. Poliittisen tilanteen kiristyessä SDAPÖ perusti toukokuussa 1924 omat puolisotilaalliset joukot, Republikanischer Schutzbund tai tasavallan suojelujoukot. Kommunistipuolue KPÖ perusti oman punaprikaatin ja CP Heimwehrin.


title: Itävallan sosiaalidemokraattinen puolue

text: SDAPÖ:n marraskuussa 1926 hyväksymä Bauerin siiven vaikuttama Linzin ohjelma ("Linzer Programm") jyrkensi vastakkainasettelua CP:n kanssa. Puolueiden aseelliset joukot ammuskelivat Schattendorfissa 30. tammikuuta 1927. Valamiehistö vapautti kesällä Heimwehrin jäsenet vastuusta, mitä seurasi sosialististien mielenosoituksia, oikeustalon tuhopoltto ja 85 kuollutta.


title: Itävallan sosiaalidemokraattinen puolue

text: Parlamentissa ei päästy sopuun 7. maaliskuuta 1933 ja puhemiehistö erosi. Kansleri Engelbert Dollfuß huomasi tuolloin tilaisuutensa ja sääti joukon poikkeustila-asetuksia, minkä jälkeen SDAPÖ:n toimintaa alettiin rajoittaa ja sensuuria lisättiin. SDAPÖ:n kannattajat protestoivat useissa kaupungeissa, Wienissä ja Linzissä. Poliisi ratsasi puolueen päämajan Linzissa 12. helmikuuta 1934. Sosialistien aseistetut joukot asettuivat vastarintaan, mitä seurasi viikko taisteluja Wienissä ja muissa SDAPÖ:n kannatuskeskuksissa. Armeija kutsuttiin kukistamaan vastarinta. Puolue kiellettiin 16. helmikuuta ja sen johtajisto pidätettiin. Natsit murhasivat Dollfußin kymmenen viikkoa myöhemmin ja maa liitettiin natsi-Saksaan 1938.


title: Itävallan sosiaalidemokraattinen puolue

text: Puolue perustettiin uudelleen huhtikuussa 1945 nimellä "Sozialistische Partei Österreichs" (SPÖ). Nykyiseen muotoon nimi vaihdettiin vuonna 1991.


title: Itävallan sosiaalidemokraattinen puolue

text: Neuvostoliiton tuella Karl Renner ja Leopold Kunschak julistivat väliaikaishallituksen muodostetuksi 27. huhtikuuta 1945. Uusi liittokokous valitsi Rennerin syksyllä presidentiksi, jota asemaa hän piti kymmenen vuotta. SPÖ liittoutui konservatiivien kansanpuolueen (ÖVP) kanssa suureen koalitiohallitukseen, jota kesti kaikkiaan seuraavat 21 vuotta, kunnes kansanpuolue voitti huhtikuussa 1966 enemmistön paikoista ja muodosti itse hallituksen.


title: Itävallan sosiaalidemokraattinen puolue

text: Vuonna 1970 sosiaalidemokraatit nousivat jälleen hallitusvastuuseen, aluksi tuolloin liberaalia linjaa edustaneen vapauspuolueen (FPÖ) kanssa ja vuodesta 1971 yksin. Bruno Kreisky oli kanslerina aina vuoteen 1983 asti ja hänen jälkeensä Fred Sinowatz, Franz Vranitzky ja Viktor Klima. Kansanpuolueen hallitus muodostettiin 2000, tuolloin jo Jörg Haiderin johtaman vapauspuolueen kanssa.


title: Itävallan sosiaalidemokraattinen puolue

text: Sosiaalidemokraatit olivat Itävallan suurin puolue 68:lla paikallaan vuoden 2006 parlamenttivaalien jälkeen. Vuoden 2008 vaalienkin jälkeen sosiaalidemokraatit säilyttivät suurimman puolueen aseman vaikkakin se menetti vaaleissa kymmenen paikkaa.


title: Viron musiikki- ja teatteriakatemia

text: Viron musiikki- ja teatteriakatemia () on julkinen musiikkikorkeakoulu Tallinnassa. Korkeakoulu perustettiin vuonna 1918, alkuperäisenä nimenään Tallinnan konservatorio. Korkeakoulussa on noin 670 opiskelijaa ja henkilökuntaa on noin 260.


title: Viron musiikki- ja teatteriakatemia

text: Musiikkiakatemian tunnetuin entinen oppilas on maailmankuulu virolainen säveltäjä Arvo Pärt. Myös säveltäjä ja urkuri Andres Uibo (s. 1956) on opiskellut akatemiassa ja toiminut vuodesta 1994 asti urkujensoiton yliopistonlehtorina. Muita entisiä opiskelijoita ja myöhemmin opettajia ovat Leo Normet, Harri Otsa, Ester Mägi, Lepo Sumera, Jaan Rääts, Heino Jürisalu, Gustav Ernesaks, René Eespere, Jaan Ross ja Els Aarne. Konservatorioaikana säveltäjä Artur Kapp toimi opettajana. Erkki-Sven Tüür opetti akatemiassa säveltämistä vuodesta 1989 vuoteen 1992.


title: Viron musiikki- ja teatteriakatemia

text: Viron musiikkiakatemiassa opiskelivat muun muassa Peeter Vähi, Urmas Sisask ja Evald Aav. Viron musiikki- ja teatteriakatemiassa on opiskellut sekä opiskelee tällä hetkellä monia suomalaisia nuoria muusikoita.


title: Jussi Oras

text: Johan (Jussi) Henrik Mustonen, käytti kirjailijanimeä Jussi Oras (15. elokuuta 1868 Kuopio – 17. maaliskuuta 1902 Iisalmi) oli suomalainen toimittaja ja kirjailija. Hän käytti myös nimimerkkiä "Oras".


title: Jussi Oras

text: Mustosen vanhemmat olivat Matti Mustonen ja Helena Katarina Mustonen. Hänen puolisonsa oli Maria Oinonen (s. 1864), metsänhoitaja Matti Aarne Mustonen (s. 1898) oli heidän poikansa. Mustonen kävi kansakoulun ja valmistui kirjaltajaksi 1886. Mustonen toimi sitten kirjapainon johtajana ja sanomalehtimiehenä. Hän oli toimitussihteerinä Savo-Karjala-lehdessä vuosina 1894-1896 ja Iisalmessa ilmestyneessä Salmetar-lehdessä vuodesta 1897.


title: Atlantic Container Line

text: Atlantic Container Line (ACL) on vuonna 1967 perustettu ruotsalainen laivayhtiö. Yhtiön kotipaikka sijaitsee Iselinissa, New Jerseyn osavaltiossa, Yhdysvalloissa. Yhdysvaltain lisäksi yrityksellä on toimipaikat Kanadassa, Belgiassa, Tanskassa, Suomessa, Ranskassa, Saksassa, Irlannissa, Britanniassa, Norjassa, Ruotsissa ja Sveitsissä. ACL on 99 prosenttisesti italialaisen Grimaldi Groupin omistuksessa.


title: Atlantic Container Line

text: Atlantic Container Line operoi konttialuksilla Euroopan ja Pohjois-Amerikan itärannikon välillä.


title: Viljo Tervonen

text: Viljo Tervonen (1917 – 19. toukokuuta 2011) oli suomalainen opettaja, kääntäjä, filosofian maisteri ja suomalais-unkarilaisten kulttuurisuhteiden tutkija. Hän sai vuoden 2007 István Rácz -palkinnon. Palkinnon luovutti Ráczin toimikunnan puheenjohtaja ja Suomi–Unkari-seuran puheenjohtaja Jaakko Kuusela yhdessä Unkarin suurlähettilään András Hajdún kanssa 10. tammikuuta 2008 Helsingissä. Palkinto myönnetään henkilölle, joka on edistänyt merkittävästi maiden välisiä kulttuurisuhteita.


title: Viljo Tervonen

text: Tervonen on suomentanut ja toimittanut useita Unkariin liittyviä teoksia.


title: Viljo Tervonen

text: Tervonen kuoli toukokuussa 2011.


title: Fernie Flaman

text: Ferdinand Charles ”Fernie” Flaman (25. tammikuuta 1927 Dysart, Saskatchewan, Kanada – 22. kesäkuuta 2012 Pittsburgh, Pennsylvania, Yhdysvallat) oli kanadalainen jääkiekkoilija. Puolustajana pelannut Flaman edusti urallaan Boston Bruinsia ja Toronto Maple Leafsia National Hockey Leaguessa.


title: Fernie Flaman

text: Hän tuli tunnetuksi fyysistä peliä pelkäämättömänä ”poliisipelaajana”.


title: Fernie Flaman

text: Flaman teki NHL-urallaan vain 34 maalia ja antoi 174 maalisyöttöä (208 tehopistettä) pelaamissaan 910 ottelussa, mutta jäähyminuutteja hän keräsi peräti 1 370 sijoittuen lopettaessaan liigan kaikkien aikojen jäähytilaston kolmanneksi.


title: Ammunta kesäolympialaisissa 1988 – miesten 10 metrin ilmapistooli

text: Miesten 10 m ilmapistooli ammuttiin Soulin kesäolympialaisissa 24. syyskuuta ensimmäistä kertaa kesäolympialaisissa. MM-kilpailuissa laji on ollut jo vuodesta 1970 asti. Kilpailun voitti Bulgarian Tanju Kirjakov tuloksella 687.9 (585+102.9).


text: Peruskilpailussa yhdysvaltalainen Erich Buljung ampui sivuavan peruskilpailun maailmanennätyksen 590. Finaalia hän johti pitkään, mutta bulgarialainen Tanju Kirjakov nousi viimeisellä laukauksella tasapisteisiin. Kirjakov voitti kullan paremman finaalituloksen perusteella (Kirjakov 102.9, Boljung 97,9). Pronssia ampui kiinalainen Xu Haifeng, joka voitti edellisissä olympialaisissa Los Angelesissa Kiinan ensimmäisen pistoolin olympia kullan.


text: Suomalaisista mukana olivat Sakari Paasonen ja Jouni Vainio. Paasonen sijoittui jaetulle 18. sijalle tuloksella 577 ja Vainio oli sijalle 39. tuloksella 566.


title: Anomaalinen monismi

text: Anomaalinen monismi on ei-reduktionistinen fysikalistinen mielenfilosofinen teoria mielen ja ruumiin suhteesta. Sen mukaan henkinen ja fysikaalinen ovat kaksi toisiinsa palautumatonta tapaa kuvata ja selittää samoja asioita ja tapahtumia. Anomaalinen monismi yhdistää ontologisen monismin käsitteelliseen dualismiin eli ominaisuusdualismiin.


title: Anomaalinen monismi

text: Teoria on kaksiosainen. Sen mukaan henkiset tapahtumat ovat identtisiä fysikaalisten tapahtumien kanssa (fysikalismi), mutta ne ovat anomaalisia eli ne eivät ole tiukkojen fysikaalisten lakien säätelemiä (nomologinen ei-reduktionismi). Näin anomaalinen monismi on identiteettiteoria, johon ei kuulu samanlaista reduktionismia kuin toiseen identiteettiteorian muotoiluun, tyyppi-identiteettiteoriaan. Anomaalinen monismi on eräs esiintymäidentiteettiteorian muoto.


title: Anomaalinen monismi

text: Teoriaa esitti ensimmäisenä Donald Davidson artikkelissaan ”Mental events” (1970). Artikkelinsa julkaisun jälkeen Davidson on uudistanut teoriaansa ja sekä teorian tukijat että vastustajat ovat tehneet siitä omia muotoilujaan.


title: Anomaalinen monismi

text: Mielen (henkisen) ja ruumiin (fysikaalisen) suhdetta ja tarkemmin ottaen sitä, ovatko henkiset entiteetit identtisiä fysikaalisten kanssa, ja onko olemassa tiukkoja psykofysikaalisia eli sekä henkisen että fysikaalisen alueella vaikuttavia lakeja, tarkasteltaessa on mahdollista erottaa neljä eri luokkaa olevia teorioita: (1) "nomologinen monismi", jonka mukaan on olemassa tiukkoja korreloivia lakeja, ja korreloivat entiteetit ovat identtisiä (materialismi); (2) "nomologinen dualismi" (interaktionismi, dualismi, epifenomenalismi); (3) "anomaalinen dualismi", jonka mukaan ei ole olemassa henkistä ja fysikaalista korreloivia lakeja, ja henkiset ja fysikaaliset substanssit ovat erilliset (kartesiolainen dualismi); ja (4) "anomaalinen monismi", jonka mukaan on olemassa vain yhtä luokkaa olevia entiteettejä, mutta joka kieltää määritelmällisen tai nomologisen reduktion.


title: Anomaalinen monismi

text: Davidsonin mukaan anomaalinen monismi oli vastaus ruumiin ja mielen ongelmaan. Määritelmällisen tai nomologisen reduktion kieltäminen tarkoitti seuraavaa: Identiteettiteorioiden mukaan jokainen henkinen tapahtuma on jokin fysikaalinen tapahtuma, ja tällöin jotain tapahtumaa, kuten sen ajattelemista että lumi on valkoista, voidaan luonnehtia kahdella tavalla: (1) henkilö ajattelee, että lumi on valkoista (henkinen tapahtuma), ja (2) henkilön neuroneissa kulkee hermoimpulsseja (fysikaalinen tapahtuma). On siis olemassa vain yksi tapahtuma, jota voidaan luonnehtia sekä henkisin että fysikaalisin käsittein. Jos henkiset tapahtumat ovat fysikaalisia tapahtumia, ne voidaan ainakin periaatteessa selittää ja ennustaa, kuten kaikki fysikaaliset tapahtumat, perustuen fysikaalisiin lakeihin. Anomaalisen monismin mukaan tapahtumia ei voi kuitenkaan selittää tai ennustaa henkisin käsittein, kuten ajattelun, haluamisen tms. muodossa, kuvattuna, vaan pelkästään fysikaalisin käsittein kuvattuna. Tämä erottaa anomaalisen monismin muista fysikalistisen monismin muodoista.


title: Anomaalinen monismi

text: Davidsonin argumentti oman ei-reduktiivisen fysikalisminsa tueksi nojautuu kolmeen periaatteeseen:Ensimmäisen periaatteen mukaan jotkut henkiset tapahtumat ovat kausaalisessa vuorovaikutuksessa joidenkin fysikaalisten tapahtumien kanssa. Periaate seuraa Davidsonin tapahtumien ontologiaan ja henkisten (erityisesti propositionaaliset asenteet) ja fysikaalisten tapahtumien suhteen luonteeseen liittyvistä näkemyksistä.


title: Anomaalinen monismi

text: Davidsonin tapahtumien ontologiaan liittyvän näkemyksen mukaan tapahtumat (päinvastoin kuin oliot ja asiaintilat) ovat perustavanlaatuisia, palautumattomia henkisen ja fysikaalisen todellisuuden entiteettejä. Hänen alkuperäinen teoksessa "Actions and Events" esittämänsä näkemys oli, että tapahtumat tulee yksilöidä niiden kausaalisten voimien perusteella. Tämä tarkoittaa sitä, että kaikki tapahtumat ovat toisten tapahtumien aiheuttamia ja aiheuttavat toisia tapahtumia, ja ensi sijassa tämä määrittää sen, mikä tapahtuma on. Myöhemmin Davidson hylkäsi tämän näkemyksen ja siirtyi kannattamaan näkemystä, jonka mukaan tapahtumat tulee yksilöidä aika-avaruudellisen paikallisuuden perusteella, mutta hänen kausaalisen vuorovaikutuksen periaatteensa vaikuttaa silti edellyttävän jonkinlaista sitoutumista kausaalisuuden perusteella tehtävään yksilöintiin.


title: Anomaalinen monismi

text: Toinen Davidsonin tapahtumien ontologiaan liittyvä puoli on, että tapahtumalla on ääretön määrä ominaisuuksia tai piirteitä. Sellainen tapahtuma kuin ”valojen laittaminen päälle valokatkaisijasta” ei tule kuvatuksi kokonaisuudessaan annetulla lauseella. Sen sijaan ”valojen laittaminen päälle valokatkaisijasta” liittyy sellaisiin tapahtumiin kuin ”huone tulee valaistuksi”, ”keittiössä oleva murtovaras säikähtää” jne. Koska fysikaalinen tapahtuma tai teko, kuten valojen laittaminen päälle, voi liittyä suureen määrään erilaisia henkisiä tapahtumia (syitä), jotka voivat mahdollisesti rationalisoida teon "a posteriori", kuinka on mahdollista valita todellinen syy sille, että laitoin valot päälle, eli mikä tapahtuma oli aikaansaava syy? Davidsonin mukaan aikaansaava syy on tällaisessa tapauksessa se tietty syy joka "aiheutti" teon tapahtumisen. Laitoin valot päälle "koska" halusin nähdä paremmin; ei siksi että olisin halunnut varoittaa murtovarasta. Jälkimmäinen on vain sivuvaikutus.


title: Anomaalinen monismi

text: Davidsonin mukaan "koska X" tulee tulkita samaksi kuin "X on aikaansaava syy", ja näin liitämme henkisiin tapahtumiin kyvyn olla kausaalisessa vuorovaikutuksessa, aikaansaavana syynä. Henkiset tapahtumat ja tilat selittävät toimintaa tekemällä sen rationaaliseksi toimijan uskomusten ja päämäärien valossa.


title: Anomaalinen monismi

text: Toinen periaate vaatii, että kausaliteetin osapuolena olevat tapahtumat, syy ja seuraus, ovat ehdottomien lakien mukaisia. Alun perin Davidson oletti tämän periaatteen todeksi, mutta katsoi myöhemmin tarpeelliseksi pyrkiä oikeuttamaan se loogisesti.


title: Anomaalinen monismi

text: Kun jokin tapahtuma E1 liittyy kausaalisesti johonkin toiseen tapahtumaan E2, Davidsonin mukaan tulee olla olemassa laki niin että ("C1" formula_1 "D1") formula_2 "D2", missä "C1" edustaa esiehtoja; "D1" on E1:n kuvaus joka on, kun "C1" on annettu, riittävä lajin "D2" tapahtuman esiintymiselle; ja "D2" on E2:n kuvaus.


title: Anomaalinen monismi

text: Davidson tarkoitti kausaliteetin nomologisuuden periaatteen sellaiseksi, että se sisältää myös sekä ajallisen seurannon että reduktionismista luovuttaessa vaaditut siltalait. Koska Davidson kielsi sen, että mitkään tällaiset lait voisivat sisältää henkisiä predikaatteja (mukaan lukien sellaiset lait kuten (M1 formula_1 M2) formula_2 M3 missä kaikki predikaatit ovat henkisiä, ja henkistä ja fysikaalista sekoittavat lait kuten (M1 formula_1 M2 formula_2 P1) ja (P1 formula_1 P2 formula_2 M1)), tästä seuraa, että sellaiset siltalait kuten ”P1 formula_2 M1”, ”M1 formula_2 P1” tai ”M1 jos ja vain jos P1” on suljettava pois.


title: Anomaalinen monismi

text: Henkiset predikaatit voivat kuitenkin olla sallittuja ns. ”suojalaeissa”, jotka ovat ehdottomia lakeja "ceteris paribus". Tämä tarkoittaa sitä, että vaikka yleistys ((M1 formula_1 M2 formula_2 P1) on oikeutettavissa "ceteris paribus", sitä ei kuvata esimerkiksi muodossa (P2 formula_1 P3 formula_1 M1 formula_1 M2 formula_1 M3) formula_2 P1.


title: Anomaalinen monismi

text: Davidson puolusti kausaation nomologisuutta hyödyntämällä Curt John Ducassen (1926) yritystä määritellä singulaariset kausaaliset suhteet ilman vetoamista peittäviin lakeihin. Ducassen kuvaus syystä perustui ajatukseen muutoksesta. Jokin tietty tapahtuma "C" on jonkin seurauksen "E" syy jos ja vain jos "C" oli ainoa muutos joka tapahtui "E":n välittömässä ympäristössä juuri ennen "E":n tapahtumista. Näin esimerkiksi tulitikun raapaisu on tulitikun syttymisen syy siinä määrin kun raapaisu on ainoa muutos joka tapahtuu tulitikun välittömässä läheisyydessä.


title: Anomaalinen monismi

text: Davidson käänsi tämän toisin päin ja kysyi, eikö ennemmin käsityksemme muutoksesta perustu lakeihin. Ensinnäkin hän katsoi, että "muutos" on vain lyhyempi ilmaisu "predikaatin muutokselle", niin että muutos tapahtuu vain kun predikaatti joka on tosi (epätosi) jollekin oliolle myöhemmin tulee epätodeksi (todeksi) tälle oliolle. Toiseksi, käsitys muutoksesta on itsekin muuttunut ajan myötä: newtonilaisessa fysiikassa jatkuva liike oli muutosta, mutta ei aristoteelisessa fysiikassa. Näin muutos on teoriasidonnaista ja edellyttää taustalla olevan käsityksen laeista. Koska muutos on perustava syyn käsitteelle ja riippuvaista laeista, seurauksena myös syy on riippuvainen laeista.


title: Anomaalinen monismi

text: Kolmas periaate ehdottaa, ettei henkistä voi liittää fysikaaliseen psykofysikaalisilla laeilla katkeamattoman ketjun kautta niin, että henkiset tapahtumat voitaisiin selittää ja ennustaa tällaisten lakien avulla toisten tapahtumien perusteella. Tämä periaate perustui kahteen muuhun ajatukseen, joita Davidson kannatti: henkisen normatiivisuuteen ja semanttiseen holismiin.


title: Anomaalinen monismi

text: Propositionaaliset asenteet ovat rationaalisuuden alaisia, ja siksi jos johonkin henkilöön liitetään jokin uskomus, laupeuden periaatteen mukaan häneen on liitettävä myös kaikki muut uskomukset jotka ovat ensin mainitun uskomuksen loogisia seuraamuksia. Emme kuitenkaan voi koskaan saada kaikkea mahdollista todistusaineistoa, jonka perusteella voisimme liittää henkisiä tiloja johonkin ihmiseen, koska ne ovat alisteisia kääntämisen epämääräisyydelle ja prosessiin liittyy huomattava määrä subjektiivisuutta. Fysikaaliset prosessit sen sijaan ovat deterministisiä ja deskriptiivisiä ennemmin kuin normatiivisia, ja siksi niiden selityspohja on suljettu ja lakien määräämä.


title: Anomaalinen monismi

text: Vincenzo Fano on esittänyt, että mieleen liittyvästä holismista seuraa anomalismi. Fano kehottaa meitä ajattelemaan esimerkkinä, kuinka pituus liitetään pöytään. Tämän tehdäksemme meidän tulee olettaa joukko lakeja, jotka liittävät pöydän ja mittaamisen toisiinsa: pöydän pituus ei vaihtele mittauksen aikana, pituuden tulee olla kvantitatiivinen, ilmaisun ”pidempi kuin” tulee olla epäsymmetrinen, transitiivinen relaatio ja niin edelleen. Olettamalla nämä lait ja suorittamalla muutamia toimintoja, saavutamme lopputuloksen, jossa pöydän pituus on mitattu. Prosessi on hyvin holistinen. Esimerkiksi mitatessamme voimme huomata, että pöytä on paljon kuumempi kuin mittalaite, jolloin jälkimmäisen pituus on saattanut muuttua kosketuksesta. Tällöin mittalaitteen lämpötilaa olisi muutettava. Jossain tapauksessa meidän on ehkä muutettava käyttämiämme lakeja. Tämä prosessi voi jatkua jonkun aikaa, kunnes olemme vakuuttuneita lopputuloksesta. Ei kuitenkaan riitä, että meillä on teoria pöydän ja mittalaitteen välisestä vuorovaikutuksesta. Meidän tulee myös liittää joukko ominaisuuksia itse pöytään: tietty lämpötila, kiinteys, sähkövaraus, jne. Jokaisen ominaisuuden liittäminen pöytään tuo mukanaan lisäoletuksena toisia teorioita. Näin "F":n liittäminen "x":ään olettaa "Px":n ja teorian formula_18, mutta "Px" puolestaan olettaa "P'x":n ja formula_19 jne. Seurauksena meillä on sarja predikaatteja "F", "P", formula_20, formula_21... ja sarja teorioita formula_22, formula_19, formula_24...


title: Anomaalinen monismi

text: Fanon mukaan tämä prosessi voisi vaikuttaa äärettömältä regressiolta, jos ei olisi niin, että teorioiden sarja formula_25 yhtyy lopulta teoriaksi "T" joka ei ole muuta kuin fysiikka kokonaisuudessaan. Sama pätee predikaatteihin, jotka yhtyvät joukoksi kaikkia mahdollisia fysikaalisia kvantiteetteja. Fano kutsuu tätä "konvergentiksi holismiksi".


title: Anomaalinen monismi

text: Seuraavaksi Fano kehottaa meitä ajattelemaan, kuinka uskomukset liitetään johonkin ihmiseen. Kuvitellaan esimerkiksi, että etsimme hyvää tieteellistä teoriaa rakkaussuhteelle. Haluamme tietää, uskooko Pekka, jota hänen tyttöystävänsä Liisa on juuri pettänyt, että suhde voisi vielä jatkua. Tapa, jolla saamme vastauksen kysymykseen, on yksinkertaisesti kysyä Pekalta, uskooko hän suhteen voivan jatkua. Hän sanoo ”ei”. Voimmeko tämän perusteella liittää Pekkaan uskomuksen ”suhde ei voi jatkua”? Emme, koska Pekka on todennäköisesti vihainen ja sekoittaa halunsa lopettaa suhde ja uskomuksensa toisiinsa. Kysymme häneltä siis, onko hän vihainen Liisalle. Hän sanoo ”kyllä”. Emme voi kuitenkaan liittää häneen uskomusta ”suhde voi jatkua”, koska emme tiedä, sekoittaako hän halunsa ja uskomuksensa toisiinsa. Siksi kysymme häneltä, onko hän vielä kuukauden päästä samaa mieltä. Pekka miettii hetken ja sanoo ”kyllä”. Tässä vaiheessa ajattelemme, että meillä on varma vastaus alkuperäiseen kysymykseen, koska Pekka mietti vastaustaan hetken. Pekka siis aikoo varmasti lopettaa suhteen. Ollaksemme varmoja, kysymme häneltä, mitä hänen mielessään liikkui silloin kun hän mietti asiaa. Pekka vastaa, että hän muisteli kaikkia niitä riitoja, joita hänen ja Liisan välillä oli ollut asian vuoksi. Joudumme palaamaan alkuperäiseen hypoteesiin, jonka mukaan Pekka on vihainen ja sekoittaa halunsa ja uskomuksensa toisiinsa.


title: Anomaalinen monismi

text: Kuinka tämä kaikki voitaisiin formalisoida? Alussa liitimme predikaatin ”ei” Pekkaan suorana vastauksena kysymykseemme. Tämä on fysikaalinen predikaatti "F". Voimme merkitä Pekkaan liitettyä uskomusta ”suhde ei voi jatkua” termillä "m". "Fx":stä ei voida johtaa "mx":ää. Perustuen siihen ajatukseen, että henkilö joka on vihainen ei voi tarkastella omia mielipiteitään selvästi, kysyimme Pekalta, onko hän vihainen. Liitämme häneen henkisen predikaatin "m1" ja fysikaalisen predikaatin "F1" (vastauksen ”kyllä” kysymykseen, onko hän vihainen). Nyt voimme johtaa "m1":n (tosiseikan, että Pekka on vihainen) "F1":stä. Mutta "m1":stä ja "F1":stä ei voida johtaa sen enempää johtopäätöstä "m" (tosiseikkaa, että Pekka uskoo ”suhde ei voi jatkua”) kuin "ei m". Jatkamme siis liittämällä häneen seuraavan fysikaalisen predikaatin "F2" (myöntävä vastaus kysymykseemme, onko hän samaa mieltä vielä kuukauden päästä).


title: Anomaalinen monismi

text: Predikaateista "F2", "F1" ja "m1" haluaisimme johtaa "ei m". Emme kuitenkaan olleet varmoja, mitä Pekka ajatteli mietintätaukonsa aikana, joten kysyimme häneltä, ja perustuen vastaukseen "F3" johdamme "m2" (että Pekka sekoittaa halunsa ja uskomuksensa toisiinsa). Tämä jatkuu loputtomiin. Johtopäätös on, että henkiseen liittyvä holismi on "ei-konvergenttia" ja siksi anomaalista suhteessa fysikaaliseen.


title: Anomaalinen monismi

text: Davidsonin esittämät kolme periaatetta näyttävät yhdessä muodostavan ristiriitaisen uskomusjoukon. Kahdesta ensimmäisestä periaatteesta nimittäin näyttää seuraavan suoraan, että täytyisi olla olemassa henkisten ja fysikaalisten tapahtumien välistä kausaalista vuorovaikutusta sääteleviä ehdottomia lakeja. Tämä on suoraan ristiriidassa kolmannen periaatteen kanssa. Davidsonin mukaan periaatteet eivät kuitenkaan välttämättä ole ristiriidassa keskenään. Tämä väite perustuu sille ajatukselle, että sama tapahtuma voidaan kuvata useilla eri tavoilla, eli eri sanastojen (esim. henkinen, fysikaalinen) avulla.


title: Anomaalinen monismi

text: Davidson erotti kausaaliset suhteet, jotka ovat ekstensionaalisia eivätkä riipu siitä tavasta millä ne kuvataan, lainkaltaisista suhteista, jotka ovat intentionaalisia ja riippuvat kuvaustavasta. Esimerkiksi ei ole olemassa mitään luonnonlakia, joka yhdistäisi yhdellä televisiokanavalla kello 18 kerrotun uutisen maanjäristyksestä kausaalisesti toisella televisiokanavalla kello 19 kerrottuun uutiseen erään rakennuksen romahtamisesta. Jos maanjäristys aiheutti rakennuksen romahtamisen, tämän selittävät jotkut fysikaaliset lait, mutta yhteyttä ei voi kuvata niin, että yhden televisiokanavan kertomat uutiset olisivat aiheuttaneet toisen televisiokanavan kertomat uutiset.


title: Anomaalinen monismi

text: Samalla tavalla, henkiset ja fysikaaliset tapahtumat ovat kausaalisesti suhteessa toisiinsa, mutta eivät henkisten tapahtumien ominaisuudessa. Henkisillä tapahtumilla on selittäviä predikaatteja jotka ovat fysikaalisia, yhtä lailla kuin predikaatteja jotka ovat palautumattomasti henkisiä. Näin anomaalinen monismi on ominaisuusdualismin muoto, johon kuuluu myös ontologinen monismi.


title: Anomaalinen monismi

text: Jotkut ovat esittäneet vastaväitteenä, ettei anomaalinen monismi ole todellisuudessa fysikalismin muoto, koska se ei tarjoa takeita siitä, että kaikilla henkisillä tapahtumilla olisi fysikaalinen perusta. Vastaukseksi Davidson muotoili ajatuksen supervenienssistä. Henkiset ominaisuudet ovat riippuvaisia fysikaalisista ominaisuuksista, eikä korkeamman tason ominaisuuksissa voi tapahtua muutoksia ilman vastaavia muutoksia alemman tason ominaisuuksissa.


title: Anomaalinen monismi

text: Ted Honderich on haastanut anomaalisen monismin voimakkaasti. Honderichin argumentti on helpointa ymmärtää käyttämällä hänen esimerkkiään anomaalisen monismiin itsensä kuvauksena: kuvitellaan tapahtuma, jossa kaksi päärynää laitetaan vaakaan, ja vaaka näyttää 500 grammaa. Jos tapahtuma kuitenkin kuvataan sanoilla ”kaksi vihreää ranskalaista asiaa saivat vaa'an näyttämään 500 grammaa”, vaikkakin tämä on totta, ei ole olemassa mitään lainkaltaista suhdetta päärynöiden vihreyden ja ranskalaisuuden ja toisaalta vaa'an näyttämän lukeman välillä.


title: Anomaalinen monismi

text: Honderichin mukaan sanoessamme ”ei ole olemassa lainkaltaista suhdetta kahden tietynlaiseen kuvaukseen kuuluvan asian välillä” otamme tiettyjä ominaisuuksia ja huomautamme, että kaksi asiaa eivät ole suhteessa toisiinsa näiden tiettyjen ominaisuuksien osalta. Tämä ei kuitenkaan tarkoita, etteivät ne olisi lainkaltaisessa suhteessa joidenkin muiden ominaisuuksien osalta, kuten esimerkissä päärynöiden painon osalta. Tämän perusteella voimme muotoilla yleistyksen, jota Honderich kutsuu "kausaalisesti relevanttien ominaisuuksien nomologiseksi luonteeksi". Tämän jälkeen voimme kysyä, mitkä ovat ne henkisten tapahtumien kausaalisesti relevantit ominaisuudet, jotka saavat aikaan fysikaalisia tapahtumia.


title: Anomaalinen monismi

text: Koska Davidson uskoo, että henkiset tapahtumat ovat kausaalisesti vaikuttavia (eli hän hylkää epifenomenalismin), silloin henkisten tapahtumien itsensä (henkisten tapahtumien henkisten ominaisuuksien) tulee olla kausaalisesti relevantteja ominaisuuksia. Jos kuitenkin hyväksymme kaksi ensimmäistä argumenttia anomaalisen monismin puolesta, mukaan lukien henkisen kausaalinen vaikuttavuus, sekä kausaalisesti relevanttien ominaisuuksien periaatteen, seurauksena on anomaalisen monismin kieltäminen, koska tällöin on olemassa psykofysikaalisia lainkaltaisia yhteyksiä. Toisaalta, jos haluamme pitää kiinni anomaalisesta monismista, tällöin meidän olisi hylättävä henkisten tapahtumien kausaalinen vaikuttavuus ja hyväksyttävä epifenomenalismi.


title: Anomaalinen monismi

text: Tällaisiin argumentteihin Davidson on vastannut muotoilemalla anomaalisen monismin uudelleen, puolustamalla parannettua versiota teoriasta artikkelissaan ”Thinking Causes” (1993). Hän huomauttaa, että epifenomenalismiin liittyvässä ongelmanasettelussa on virhe, koska se sekoittaa käsitteen ”jonkun johdosta” (tai ”välttämätön jollekin”) ajatukseen siitä että tapahtuma on vastuussa toisesta. Honderichin esimerkki päärynöistä ja vaa'asta on Davidsonin mukaan puolestaan huono siksi, että se ottaa huomioon vain yhden vaikutuksen, vaa'an näyttämän lukeman muuttumisen. Davidsonin mukaan tässä tapauksessa kausaalisesti relevantteja ominaisuuksia olisivat väri, muoto ja muut päärynän muutoin epärelevantit ominaisuudet. Se mikä on relevanttia tai epärelevanttia riippuu osittain siitä, mikä on selittämispyrkimyksen asiayhteys.


title: Kaitainen

text: Kaitainen on kylä Joroisten kunnassa. Keskellä kylää sijaitsee Kaitaisten kyläkoulu, jossa opiskeli 24 oppilasta. Kaitaisten koulun viimeinen toimintavuosi oli 2017. Aiemmin kylässä oli myös Tarmo-lähikauppa, joka lopetti toimintansa vuonna 2009. Kaitaisissa järjestetään joka kesä Joroisten Musiikkipäivät -tapahtuma. Kaitaisissa on hiihtoladut, frisbeegolf-rata ja urheilukenttä. Kaitaisissa on Pyhän Georgios Voittajan kirkko, jonka arkkipiispa Leo vihki 15.8.2013.


title: Kaitainen

text: Suomen maisemamaakuntajaossa Savonselän seutuun luettava Kaitainen on myös yksi Ympäristöministeriön määrittelemistä valtakunnallisesti arvokkaista maisema-alueista.


title: William Baldwin

text: William Joseph Baldwin (s. 21. helmikuuta 1963 Massapequa, Long Island, New York) on yhdysvaltalainen näyttelijä, joka tunnetaan monista televisiosarjoista sekä elokuvista. Hän on näytellyt esimerkiksi televisiosarjassa "Dirty Sexy Money" ja elokuvissa "Syntynyt 4. heinäkuuta" (1989), "Virus" (1999) ja "Say Nothing" (2002). Hän toimi myös Batmanin äänenä animaatioelokuvassa "". Ennen näyttelijänuraansa Baldwin työskenteli mallina. Hän on lisäksi opiskellut politiikan tutkimusta yliopistossa. Hänen veljensä Alec, Stephen ja Daniel ovat myös näyttelijöitä. Baldwin on naimisissa näyttelijä ja laulaja Chynna Phillipsin kanssa, ja heillä on kolme lasta.


title: Reijo Mansikka

text: Reijo Mansikka (s. 23. tammikuuta 1959 Tampere) on jääkiekkovalmentaja ja entinen pelaaja.


title: Reijo Mansikka

text: Mansikka pelasi SM-liigaa Kooveessa kausilla 1977–1980, Ilveksessä 1980–1983 ja SaiPassa 1988–1991. Hän pelasi urallaan 210 ottelua ja teki niissä tehopisteet 46 + 64 = 110. Valmentajana Mansikka on toiminut vuodesta 1991. Hän on valmentanut mm. Saipaa Sm-Liigassa sekä KooKoota Mestiksessä. Kaudella 2009–2010 hän toimii KooKoon B-junioreiden I-divisioonajoukkueen valmentajana. Vuoden tauon jälkeen Mansikka palasi jääkiekon pariin Kotkan Titaanien valmentajaksi kaudelle 2011–2012 (1+1 vuoden sopimus).


title: Rick Martin

text: Rick Martin (26. heinäkuuta 1951 Verdun, Quebec, Kanada – 13. maaliskuuta 2011 Clarence, New York, Yhdysvallat) oli laitahyökkääjänä pelannut jääkiekkoilija. Hän pelasi 11 kautta NHL:ssä vuosien 1971 ja 1982 välillä. Parhaiten Martin muistetaan Buffalo Sabresin niin sanotun "French Connection" -ketjun jäsenenä Gilbert Perreaultin ja Rene Robertin ohella.


title: Rick Martin

text: Hän pelasi 685 NHL-ottelua ja kirjautti niissä 384 maalia ja 317 syöttöä eli teki 701 tehopistettä. Parhaalla kaudellaan hän keräsi 95 pistettä, joista 52 maaleilla, vaikka pelasi runkosarjassa vain 68 ottelussa.


title: Rick Martin

text: Martin kuoli sydänkohtaukseen maaliskuussa 2011, 59-vuotiaana.


title: Månegarm

text: Månegarm on ruotsalainen folk/viikinkimetallia soittava yhtye, jonka musiikissa on vaikutteita myös black metalista. Yhtyeen nimi tulee Mánagarmrista, sudesta norjalaisessa mytologiassa.


title: Månegarm

text: Yhtye alkoi Svenne Rosendalin, Jonas Almquistin, ja Pierre Wilhelmssonin ideasta 1995. Kitaristi Mårten Matssonin ja rumpali Erik Grawsiön liityttyä bändiin he alkoivat soittaa nimellä Antikrist. 1996 bändin nimi vaihtui Månegarmiin ja yhtye alkoi nauhoittaa ensimmäistä demoaan Vargaresa. Svenne ja Mårten lähtivät yhtyeestä ja heidät korvasi Markus Andé ja Jonny Wranning. Tällä kokoonpanolla yhtye marssi Sunlight studioon nauhoittamaan seuraavaa demoaan Ur Nattvindar. Pian tämän jälkeen Jonny Wranning jätti yhtyeen ja hänet korvasi Viktor Hemgren. Loppuvuodesta 1997 yhtye nauhoitti ensimmäisen kokopitkän albuminsa Nordstjärnans Tidsålder.


title: Månegarm

text:
Kesällä 1999 yhtye alkoi nauhoittaa toista albumiaan Havets Vargar. Albumin nauhoittaminen venyi ristiriitojen takia ja lopulta Viktor Hemgren erosi yhtyeestä, jolloin mikkiin tarttui bändin rumpali Erik Grawsiö. Albumi julkaistiin vuonna 2000. Seuraava albumi sai nimekseen Dödsfärd, ja se julkaistiin kesällä 2003. Tämän jälkeen yhtye alkoi nauhoittaa varhaisia demojaan uusiksi ja syntyi kokoelma-albumi Vredens Tid, joka julkaistiin vuonna 2005.
Vuonna 2006 yhtye nauhoitti akustisen EP:n Urminnes Hävd (The Forest Sessions) yhteistyössä folk-yhtye Två Fisk Och En Fläskin kanssa. Samana vuonna yhtye lähti Displeased recordsilta ja solmi sopimuksen Black Lodgen kanssa.
Vuonna 2006 Bändi nauhoitti toistaiseksi uusimman albuminsa Vargstenen, joka julkaistiin toukokuussa 2007.


title: Sorin Babii

text: Sorin Babii (s. 14. marraskuuta 1963) on romanialainen pistooliampuja ja olympiavoittaja.


title: Sorin Babii

text: Babii saavutti olympiakultaa Soulin 1988 50 m vapaapistoolilla ja olympiapronssia Barcelonassa 1992 10 m ilmapistoolilla. Lisäksi hän on saavuttanut kaksi MM-pronssia 10 m ilmapistoolilla Sarajevossa 1989 ja Stavangerissa 1991.


title: Frank Arnesen

text: Frank Arnesen (s. 30. syyskuuta 1956 Kööpenhamina) on entinen tanskalainen entinen jalkapalloilija, joka toimii nykyisin Hamburger SV:n urheilutoimenjohtajana.


title: Frank Arnesen

text: Pelaajana Arnesen edusti uransa huipulla hollantilaisia seuroja Ajax Amsterdam ja PSV Eindhoven ja voitti jälkimmäisen riveissä vuoden 1988 Euroopan cupin.


title: Frank Arnesen

text: Arnesen oli Tanskan 1980-luvun maineikkaan maajoukkueen tärkeimpiä pelintekijöitä. Hän edusti maataan 52 kertaa ja teki maaotteluissa 14 maalia. Hän pelasi vuoden 1984 EM-kisoissa ja vuoden 1986 MM-kisoissa.


title: Frank Arnesen

text: Pelaajauransa jälkeen Arnesen toimi Bobby Robsonin apulaisvalmentajan PSV Eindhovenissa 1991–1993 ja siirtyi 1994 seuran general manageriksi. Hän toimi tehtävässä kymmenen vuoden ajan ja hankki joukkueeseen sellaisia lahjakkuuksia kuin Ronaldon, Jaap Stamin, Ruud van Nistelrooyn ja Arjen Robbenin. Toukokuussa 2004 Arnesen jätti PSV:n ja siirtyi Tottenhamin manageriksi. Arnesen vastasi seuran pelaajahankinnoista ja lahjakkuuksien etsimisestä, kun päävalmentaja Jacques Santini keskittyi peluuttamiseen ja harjoituksien vetämiseen. Toukokuussa 2005 Tottenham hyllytti Arnesenin, kun tämä kävi neuvotteluja mahdollisesta siirtymisestä Chelseaan. Lopulta tanskalainen siirtyi pitkien neuvottelujen jälkeen Spursista Chelseaan kesäkuussa 2005. Uudessa seurassa hän vastasi scouttaamisesta ja oli hankkimassa seuraan muun muassa Salomon Kaloun, Florent Maloudan ja John Obi Mikelin.


title: Frank Arnesen

text: Marraskuussa 2010 Arnesen kertoi jättävänsä Chelsean kauden jälkeen. Helmikuussa 2011 hän kertoi jatkavansa uraansa Bundesliigaseura Hamburger SV:n urheilutoimenjohtajana. Lokakuussa 2011 Arnesenista tuli seuran päävalmentaja Michael Oenningin potkujen jälkeen. Arnesenin ohella valmennustehtävistä vastaa Rodolfo Cardoso, jolta puuttuu vaadittava lisenssi ja tanskalainen on näin ollen seuran virallinen päävalmentaja. Arnesenin valmennusurakka jäi lopulta yhteen otteluun, jossa HSV voitti SC Freiburgin. 17. lokakuuta Arnesen väistyi valmentajan paikalta, kun seuran pitkään hamuamam Thorsten Fink otti tehtävän vastaan.


title: Betsson

text: Betsson Malta Ltd on internetpeleihin erikoistunut yhtiö. Yhtiön pääkonttori sijaitsee Maltalla. Yhtiö markkinoi pelejään useissa Euroopan maissa. Yhtiö kertoo omistavansa Maltan viranomaisten myöntämän "eurooppalaisen" pelilisenssin. Yhtiön omistaa OMX-pörssilistattu osakeyhtiö Betsson AB. Yhtiön toimitusjohtaja on Magnus Silfverberg .


title: Betsson

text: Betsson.comin tekninen kehitys aloitettiin vuonna 2001 ja huhtikuussa 2002 yritykselle myönnettiin vedonlyöntilisenssi Isossa-Britanniassa. Sivusto avattiin toukokuussa 2002 englanniksi ja ruotsiksi. Kuukautta myöhemmin Betsson oli ensimmäisten yhtiöiden joukossa avaamassa Live -vedonlyönnin Pelaajapörssissään. Vuonna 2003 pelien mainonta kohdistettiin myös Suomeen ja Saksaan. Samana vuonna "Betsson Casino" aloitti toimintansa tarjoten yli 20 kasinopeliä. Vuonna 2004 uusia maita olivat Norja ja Tšekki. Heinäkuussa "Betsson Pokeri" avattiin Ongamen yli kuuden miljoonan pelaajan verkossa.


title: Betsson

text: Maaliskuussa 2005 Betssonilla oli yli 100 000 rekisteröitynyttä pelaajaa. Yhtiö kasvoi voimakkaasti ja toiminta laajeni myös Turkiin, Islantiin ja Tanskaan. Huhtikuussa Betssonista tuli Tukholman pörssissä listatun Cherryföretagen AB:n kokonaan omistama tytäryhtiö. Cherryföretagenilla oli yli 40-vuotinen kokemus kasinopeleistä sekä pelitoiminnasta yökerhoissa ja pelipisteissä useassa eri maassa. Loppuvuonna lanseerattiin urheiluvedonlyönti sekä mobiilipokeri jossa pelaaja pystyy pelaamaan täsmälleen samoja pelejä kuin internetissäkin.


title: Betsson

text: Tammikuussa 2006 Betssonilla oli jo yli 400 000 rekisteröitynyttä asiakasta. Kesäkuussa samana vuonna oli vuorossa viidennen pelikokonaisuuden, Trio raaputusarvan lanseeraaminen. Samoihin aikoihin Betssonin pääkonttori muutti Lontoosta Maltalle. Joulukuussa Betsson lanseerasi Turkkilaisen Pokerin ja arvostettu nettimedia Internetworld valitsi Betssonin parhaaksi urheiluvedonlyöntisivuksi.


title: Betsson

text: Maaliskuussa 2007 Betsson lanseerasi Bingon Ruotsin markkinoille sekä lojaliteettiohjelman bonuspisteineen kaikille asiakkailleen. Toukokuussa 2007 avattiin Live -vedonlyönti Urheiluvedonlyönnissä. Betsson avasi uusia maita, mukaan liittyivät Ranska, Kreikka, Italia ja Espanja.


title: Betsson

text: Finanssivedonlyönti (kelluvilla, ajantasaisilla OMX-kertoimilla) lanseerattiin lokakuussa 2007 nimellä "Betsson Trader". Viihdepelit avattiin yhdeksäntenä tuotteena joulukuussa 2007.


title: Betsson

text: Talvella 2008 rekisteröityneiden asiakkaiden määrä ylitti miljoonan rajan. Maantieteellinen laajentuminen jatkui Etelä-Amerikkaan ja toiminta aloitettiin Perussa. Huhtikuussa vuorossa olivat Euroopan maat Serbia ja Alankomaat.


title: Betsson

text: Toukokuussa 2008 Betsson avasi täysin Euroopan unionin lakien mukaisen vedonlyöntipisteen Tukholman keskustaan haastaen yhdellä myymälällä Svenska Spelin monopoliverkoston tuhannet myymälät.


title: Betsson

text: Elokuussa 2008 Betsson nimettiin maailman kymmenen parhaimman pelisivuston joukkoon peliyhtiöiden rahoittaman E-gaming Reviewn raportissa. Nousu oli huimaa, Betssonin ollessa vielä vuonna 2007 sijalla 35. Raadin mukaan Betsson on turvallinen, graafisesti näyttävä ja toimiva täyden palvelun peliyhtiö.


title: Betsson

text: 2012 Betsson jatkoi edelleen kasvua kun he ostivat Betsafen sekä Nordic Gaming Groupin (NGG) omistukseensa. NGG omistaa Nordicbetin, Tobetin sekä Triobetin brändit. Kauppasumma NGG:n kanssa oli 65 miljoonaa euroa. Betsson piti lehdistötilaisuuden 18.4.2012 keskiviikkona.


title: Bridget Fonda

text: Bridget Jane Fonda (s. 27. tammikuuta 1964 Los Angeles, Kalifornia) on yhdysvaltalainen näyttelijä, joka muistetaan ennen kaikkea roolistaan Yvonne Biasina elokuvassa "Rakkauden arpa" (1994) sekä elokuvasta "Pikku Buddha" (1993). Hän ei ole näytellyt vuoden 2002 jälkeen.


title: Bridget Fonda

text: Fonda on voittanut parhaan naisnäyttelijän palkinnon Katalonian filmifestivaaleilla 1995 elokuvasta "Rankkaa magiaa". Hän oli urallaan myös Emmy-ehdokkaana televisioelokuvasta "Sovinnon hetket" ja Blockbuster Entertainment Award -ehdokkaana elokuvasta "Joka leikkiin ryhtyy" (1997), hän on ollut lisäksi kaksi kertaa Golden Globe -ehdokkaana elokuvista "After Amy" (2001) ja "Skandaali" (1989). Fonda on ollut myös Independent Sprit Award -ehdokkaana vuonna 1989.


title: Bridget Fonda

text: Bridget Fonda meni naimisiin elokuvasäveltäjä Danny Elfmanin kanssa 29. marraskuuta 2003. Heillä on tammikuussa 2005 syntynyt poika. Bridget Fonda on näyttelijä Peter Fondan tytär ja näyttelijä Jane Fonda on hänen tätinsä.


title: GDL

text: GDL ("Geometric Description Language") on lähinnä ArchiCAD-ohjelmassa käytetty ohjelmointikieli rakennuksen tietomallin (BIM) objektien (olioiden) mallintamiseen 2D ja 3D muodoissa. GDL on vähän muistitilaa vievä, tekstipohjainen koodauskieli, joka mahdollistaa objektien luomisen. GDL-kieli on Graphisoftin kehittämä ohjelmointikieli ja se on yhteensopiva myös muiden tietomalliohjelmistojen kanssa.


title: Pentagram (yhdysvaltalainen yhtye)

text: Pentagram on Yhdysvalloissa vuonna 1971 perustettu metallimusiikkiyhtye. Se tunnetaan Black Sabbathin ohella doom metal -tyylisuuntauksen edelläkävijänä. Yhtyeen ainoa pysyvä jäsen on ollut laulaja Bobby Liebling.


title: Pentagram (yhdysvaltalainen yhtye)

text: Pentagram saavutti esiintymisillään, singlelevyillään ja demonauhoillaan kulttimainetta Yhdysvaltain underground-musiikkipiireissä jo 1970-luvulla. Yhtye ei kuitenkaan saanut levytyssopimusta lp-levyn julkaisemiseen, mistä syystä se lopetti toimintansa vuonna 1979. 1980-luvun alussa Bobby Liebling kokosi uuden Pentagram-kokoonpanon, joka onnistui lopulta julkaisemaan yhtyeen debyyttialbumin vuonna 1985. Toisen albuminsa ilmestyttyä vuonna 1987 Pentagram hajosi. Vuodesta 1993 alkaen Bobby Liebling on koonnut Pentagramin useita kertoja uudelleen vaihtelevilla kokoonpanoilla.


title: Pentagram (yhdysvaltalainen yhtye)

text: Yhtyeen maineen kasvettua doom metal -piireissä myös 1970-luvulla nauhoitettua materiaalia on julkaistu.


title: Plastoliini

text: Plastoliini () on ei-jähmeässä eli amorfisessa olomuodossa olevaa muovailtavaa ainetta, joka koostuu pääasiassa öljystä, savesta ja vahasta. Toisin kuin esimerkiksi savi, plastoliini ei muutu kovaksi tai kovettuu hyvin hitaasti. Plastoliinia valmistetaan eri väreissä, kuitenkin se on tavallisesti vaaleaa. Sitä tuotetaan myös eri kovuusasteina.


title: Plastoliini

text: Harrastajakäyttöön tarkoitettua plastoliinia kutsutaan muovailuvahaksi.


title: Plastoliini

text: Plastoliinia käyttävät kuvanveistäjät veistosten ja erilaisten mallien luonnosteluun sekä taidevalun mallin tekemiseen saven sijasta. Sitä käyttävät joskus myös arkkitehdit sommitellessaan esimerkiksi useiden rakennusten ja rakennusryhmien massoja. Plastoliinia käytetään myös vaha-animaation tekemisessä.


title: Plastoliini

text: Plastoliinia työstetään tavallisesti veitsellä. Suuriin valumalleihin käytetään yleensä savea, koska plastoliini on paljon kalliimpaa kuin savi.


title: Lahjoitus

text: Lahjoitus on oikeustoimi, jolla joku luovuttaa tai sitoutuu luovuttamaan vastikkeetta toiselle esineen, oikeuden tai omaisuusarvon.


title: Lahjoitus

text: Verotuksessa pidetään lahjana eli lahjaveron kohteena vastikkeellistakin omaisuuden luovutusta, kun vastike on pieni verrattuna omaisuuden käypään arvoon. Irtaimiston lahjoitus on oikeustoimena vapaamuotoinen, mutta kiinteistön lahjoitus on tehtävä samoin kuin muukin kiinteistön luovutus. Kiinteistöstä on laadittava lahjakirja, jonka todistaa oikeaksi julkinen kaupanvahvistaja.


title: Lahjoitus

text: Käteislahjassa lahjanantaja eli lahjoittaja luovuttaa tosiasiallisesti lahjansaajan haltuun irtainta omaisuutta, kuten rahaa tai arvopapereita. Velvoitelahjassa eli lahjanlupauksessa lahjoittaja antaa itseään velvoittavan sitoumuksen lahjan antamisesta tulevaisuudessa. Lahjasta puhutaan vain silloin, kun lahjaesine siirtyy lahjansaajan haltuun. Ennen luovutusta on olemassa vain mahdollinen lahjanlupaus. Jos lahjaobjekti on jo saajan hallussa, hallinnan luovutuksen sijasta lahjoittaja antaa ilmoituksen lahjasta. Jos lahjan kohde on kolmannen henkilön hallussa, lahjoittaja tekee esineen haltijalle ilmoituksen lahjasta. Kun lahjoitetaan saaminen, jossa velallisena on kolmas henkilö, on se siirrettävä ja lahjoittajan on tehtävä velalliselle ilmoitus asiasta. Sääntö ei koske juoksevaa velkakirjaa.


title: Lahjoitus

text: Jotta lahjanlupaus olisi sitova, on se tehtävä lahjansaajalle annetussa velkakirjassa tai muussa asiakirjassa tai tavalla, joka osoittaa lupauksen tarkoituksen tulla yleisön tietoon. Sitovakin lahjanlupaus voidaan perua tai lahjaa pienentää, jos lahjoittajan taloudellinen tilanne on vaikeutunut, niin että lupauksen täyttämisen vaatiminen olisi kohtuutonta. Perumisen syynä voi olla myös se, että lahjansaaja on tehnyt huomattavaa vääryyttä lahjoittajaa kohtaan. Konkurssissa lahja voi peruuntua kolmannen henkilön hyväksi, jos velallinen on lahjoittamalla hukannut omaisuuttaan ja aiheuttanut näin huomattavaa vahinkoa velkojille.


title: Lahjoitus

text: Irtaimen omaisuuden lahjoittamista koskee Suomessa vuonna 1947 annettu "lahjanlupauslaki" (625/1947). Sen mukaan esineen lahjoittamista koskeva lupaus ei yleensä ole sitova, ennen kuin esine on luovutettu vastaanottajalle, ellei lupausta ole tehty velkakirjalla, joka on hänelle luovutettu. Jos joku lahjoittaa saman perheen jäsenelle erityisen arvokasta omaisuutta, on siitä ilmoitettava maistraatille, sillä muussa tapauksessa lahja voidaan edelleen ulosmitata antajan veloista.


title: Lahjoitus

text: Erityisen arvokkaan omaisuuden lahjoittaminen lähisukulaiselle katsotaan yleensä ennakkoperinnöksi, joka on otettava huomioon perinnönjaossa. Suuren lahjan saajan on myös maksettava lahjaveroa, jonka suuruus määräytyy samoin kuin perintöveron.


title: Pencey Prep

text: Pencey Prep on punkbändien Sector 12 ja Stick Figure Suicide entisten jäsenten muodostama post-hardcore-yhtye, joka oli toiminnassa vuosina 1998-2001.


title: Pencey Prep

text: Pencey Prep oli harvinainen yhdistelmä punkkia, emocorea ja indie rockia. Bändi julkaisi ainoan albuminsa "Heartbreak in Stereo" Eyeball Recordsilla syksyllä 2001 ja hajosi pian sen jälkeen. Bändin nimi saattaa tulla kirjasta Sieppari Ruispellossa. Siinä Pencey Prep on koulu, josta päähenkilö Holden erotetaan. He soittivat bändien kuten Nada Surf, The Strokes, Thursday, New Found Glory ja Brand New kanssa. Pencey Prepin hajottua uusien fanien oli vaikea löytää heidän levyään. Eyeball Records julkaisi sen uudestaan alkuvuonna 2007.


title: Pencey Prep

text: Frank Iero jatkoi My Chemical Romancen kitaristiksi ja Leathermouthin kitaristiksi ja laulajaksi. John "Hambone" McGuire ja Neil Sabatino ryhtyivät soittamaan Fairmontissa. Vuonna 2005 John Mcguire perusti Brine and Bastardsin, joka julkaisi ensimmäisen levynsä tammikuussa 2008.


title: Tom Clancy’s Rainbow Six: Rogue Spear

text: Tom Clancy’s Rainbow Six: Rogue Spear on Red Storm Entertainmentin kehittämä ja vuonna 1999 julkaisema "Rainbow Six" -pelisarjaan kuuluva taktinen ammuntapeli. Peli on julkaistu Microsoft Windowsille, Sega Dreamcastille, Mac OS:lle, PlayStationille ja Game Boy Advancelle. Peli perustuu Tom Clancyn samannimiseen novelliin.


title: Tom Clancy’s Rainbow Six: Rogue Spear

text: "Rogue Spearissa" on painotettu realismiin ja taktikointiin. Ennen tehtävää valitaan yhdestä kahdeksaan erilaista erikoisjoukon sotilasta ja tarvittavat varusteet. Sotilaat sijoitetaan yhdestä neljään ryhmään, jossa ryhmän maksimikoko on neljä miestä. Tämän jalkeen kullekin ryhmälle tehdään toimintasuunnitelmat alueen pohjapiirustukseen ja pelaajan valittua oman ryhmänsä peli alkaa. Tasot ovat graafisesti hyvin sileitä, sillä ruohonkorsianimaatioita tai reunanpehmennyksiä ei tuon ajan koneilla pystynyt tekemään.


title: Tom Clancy’s Rainbow Six: Rogue Spear

text: Rainbow Six on maailmanlaajuinen terrorisminvastainen erikoisjoukko, jonka tehtävänä on estää terroristien toiminta ja pelastaa panttivankeja ympäri maailmaa. Pelissä on 18 erilaista tasoa, jotka sisältävät esimerkiksi panttivankien pelastamista, terroristien neutralisointia, hiiviskelyä, pommien purkamista ja henkilöiden kaappaamista. Yhtenäistä juonta peliin ei liity, ei myöskään päähenkilöä, vaan peli läpäistään tehtävä kerrallaan. Tehtävät sijoittuvat Venäjän järjestäytyneen rikollisuuden ympärille, vaikka tehtävät sinänsä ovat aivan erillisiä toisistaan. Lisäksi tehtävän läpäistyään tasoja voi suorittaa erilaisilla tyyleillä. Harjoitus- ja moninpelitasoja löytyy myös muutamia.


title: Tom Clancy’s Rainbow Six: Rogue Spear

text: Rogue Spear sai kolme lisäosaa, joiden suurin anti on lisäkentät ja lisävarusteet Rainbow-joukoille.


title: Tom Clancy’s Rainbow Six: Rogue Spear

text: Terroristien tekoälyyn tehtyjä parannuksia pidettiin Pelit-lehden arvostelussa onnistuneina, mutta omien joukkojen toiminta osoittautui pettymykseksi. Toisaalta viholliset koettiin liiankin tarkoiksi ja nopeiksi ampujiksi. Joustavuutta ja pelaajien liikkumavaraa tehtäviin valmistautumisessa kiiteltiin.


title: Summit Series 1974

text: Summit Series 1974 oli jatkoa kaksi vuotta aiemmin pelatulle Summit Seriesille, jossa kohtasivat Kanadan ja Neuvostoliiton jääkiekkomaajoukkueet parhailla mahdollisilla kokoonpanoillaan ensimmäistä kertaa toisensa. Toisin kuin vuoden 1972 Summit Seriesissä tällä kertaa Kanadan joukkueessa pelasivat NHL-miesten sijasta WHA-ammattilaiset, jotka olivat jääneet pois edellisestä sarjasta. Ottelusarja pelattiin samanlaisella ohjelmalla kuin ensimmäisessä turnauksessakin. Otteluja oli kahdeksan, joista neljä ensimmäistä pelattiin eri puolella Kanadaa ja neljä seuraavaa Neuvostoliitossa Moskovassa. Tällä kertaa Neuvostoliitto voitti turnauksen. Neuvostoliitto onnistui kaatamaan Kanadan ammattilaisryhmän neljä kertaa kahdeksasta pelistä. Kolme kohtaamista päättyi tasan ja ainoastaan Torontossa pelatun ottelun Kanada onnistui voittamaan.


title: Summit Series 1974

text: Bobby Hull, joka siirtyi vuonna 1972 NHL:stä Winnipeg Jetsiin WHA-liigan samoin kuin Gordie Howe, joka pelasi myös vuonna 1972 WHA-liigassa, saivat nyt mahdollisuuden pelata Neuvostoliittoa vastaan, koska edellisessä turnauksessa WHA-pelaajat suljettiin turnauksesta pois NHL:ää kilpailevan sarjan syntymisen vuoksi. Koska tällä kertaa Kanadan miehistö koostui WHA-liigan pelaajista NHL -pelaajien sijaan, oli Kanada jonkin verran heikompi kuin kaksi vuotta aiemmin. Heikkous johtui lähinnä siitä, että WHA oli uusi sarja tuolloin, jonka pelaajat koostuivat suurimmaksi osaksi pienemmistä sarjoista tulleista pelaajista, sekä muutamista NHL-tähdistä ja veteraaneista. Kanadan joukkueesta Paul Henderson, Frank Mahovlich ja Pat Stapleton olivat ainoat, jotka pelasivat molemmissa Summit Serieseissä.


title: M/S Edda Freya

text: M/S Edda Freya () on norjalaisen West Supply II KS:n omistuksessa oleva varastoalus. Nykyisin norjalainen Østensjø Rederi AS käyttää alusta. Edda Freya on rekisteröity Norjan lipun alle ja sen kotisatama on Haugesund.


title: M/S Edda Freya

text: Edda Freyan sisaralus on M/S Edda Frende.


title: M/S Edda Freya

text: 17. huhtikuuta 1990 aluksen köli laskettiin. 1. maaliskuuta 1991 alus luovutettiin.


title: M/S Edda Freya

text: Maaliskuun alkupuolella vuonna 2007 Edda Freya tyhjensi arviolta 260 000 litraa öljyä 1. marraskuuta 2006 uponneesta M/S Finnbirch -rahtialuksesta. Finnbirch sijaitsee 83 metrin syvyydessä Itämeressä.


title: Audi A5

text: Audi A5 on Audin vuodesta 2007 lähtien valmistama ylemmän keskiluokan automalli, jota valmistetaan kolmena eri korimallina: coupé, cabriolet ja Sportback (5-ovinen hatchback).


title: Audi A5

text: Audi A5:llä ei varsinaista edeltäjää ole ollut kymmeneen vuoteen, sillä Audi 80:n pohjalle tehty Coupé poistui markkinoilta 90-luvun puolivälin jälkeen.


title: Audi A5

text: Audi A5 on versiosta riippuen joko etu- tai nelivetoinen (quattro) ja neli- tai kuusisylinterinen.


title: Audi A5

text: Urheilullinen, Gran Turismo -henkinen rinnakkaisversio S5 eroaa edellä mainitusta lukuisien muun muassa voimansiirtoon, jousitukseen, moottoreihin sekä sisustukseen tehtyjen muutosten johdosta. Audi S5 on tarjolla joko V8-moottorilla (coupé) tai kompressoriahdetulla V6-moottorilla (cabriolet ja Sportback). Em. voimanlähteet tarjoavat liki toisiaan vastaavan suorituskyvyn, joskin V8 hyötyy pehmeämmästä tehontuotostaan, ahdetun V6:n ollessa puolestaan taloudellisempi. S5-versiot tunnistaa helpoiten alumiinisista peilikoteiloista sekä neljällä ulostulolla varustetusta pakoputkistosta.


title: Audi A5

text: RS5 on piensarjatuotantona valmistettava urheiluauto.


title: Audi A5

text: A5/S5-malliston kilpailijoita ovat muun muassa BMW 3-sarjan coupé ja Mercedes-Benz C Coupe. Kompaktiin, Golf-pohjalevyyn perustuvaan poikittaismoottoriseen TT-malliin verrattuna A5 on selvästi kookkaampi ja auton moottori on pitkittäin asennettu. Malli on hieman kilpailijoitaan BMW 3-sarjan Coupéa ja Mercedes-Benz C-sarjan Coupéa suurempi.


title: Håkan Hjerpe

text: Håkan "Hokku" Hjerpe (s. 6. lokakuuta 1957 Vaasa) on entinen suomalainen jääkiekkoilija, pelipaikaltaan hyökkääjä.


title: Håkan Hjerpe

text: Håkan Hjerpe nousi teini-ikäisenä Vaasan Sportin edustusjoukkueeseen, joka nousi kauden 1974–1975 jälkeen SM-liigaan. Liigakauden ja kahden I-divisioonakauden jälkeen Hjerpe siirtyi TPS:ään. Toisella SM-liigakaudella Hjerpe teki TPS:lle 30 maalia, ja hänet valittiin maajoukkueeseen. Turusta Hjerpe siirtyi pelaamaan ulkomaille ja pelasi Ruotsissa 3 kautta ja Sveitsissä yhden.


title: Håkan Hjerpe

text: MoDosta Hjerpe palasi Vaasaan, jossa ura jatkui yhtä kautta lukuun ottamatta vuoteen 1993 asti.


title: Håkan Hjerpe

text: Håkanin poika Kristian "Kiku" Hjerpe pelasi Sportissa Mestistä vuosina 1999-2007.


title: Doug Walker

text: Doug Walker (s. 28. kesäkuuta 1973 Britannia, Inverness) on entinen brittiläinen pikajuoksija.


title: Doug Walker

text: Walker saavutti 4x100 metrin viestistä MM-pronssia Ateenasta 1997 yhdessä Darren Braithwaiten, Darren Campbellin ja Julian Goldingin kanssa. Vuotta myöhemmin hän saavutti Budapestin EM-kilpailuista kultaa 200 metrillä ja pikaviestistä.


title: Kraatteri

text: Kraatteri voi tarkoittaa ainakin seuraavia:


title: Hilapiste

text:
Hilapiste on karteesisen koordinaatiston piste, jonka koordinaatit formula_1 ovat kokonaislukuja:
formula_2
missä n on ulottuvuuksien määrä. Esimerkiksi (1,2), (0,0,0) ja (-2,3) ovat hilapisteitä.


title: Hilapiste

text: Monikulmion, jonka kulmat ovat hilapisteitä pinta-ala voidaan laskea Pickin lauseella.


title: Kootut levyt osa 9 (Olavi Virta)

text: Kootut levyt osa 9 on vuonna 1994 julkaistu Olavi Virran kokoelmalevy, johon on koottu hänen levytyksiään vuodelta 1953.


title: Kootut levyt osa 10 (Olavi Virta)

text: Kootut levyt osa 10 on vuonna 1994 julkaistu Olavi Virran kokoelmalevy, johon on koottu hänen levytyksiään vuosilta 1953.


title: Kootut levyt osa 11 (Olavi Virta)

text: Kootut levyt osa 11 on vuonna 1995 julkaistu Olavi Virran kokoelmalevy, johon on koottu hänen levytyksiään vuosilta 1953.


title: Kok

text: Kok tai KOK voi tarkoittaa seuraavia asioita tai henkilöitä


title: Chris Watson

text: John Christian Watson (9. huhtikuuta 1867 – 18. marraskuuta 1941) oli australialainen poliitikko ja Australian kolmas pääministeri. Hän oli Australian ensimmäinen työväenpuolueen pääministeri ja ensimmäinen työväenpuoletta kannattanut pääministeri maailmassa ylipäätään. Hänet valittiin parlamenttiin vuonna 1901 ja hänet valittiin puolueen johtajaksi 8. toukokuuta 1901, juuri ennen ensimmäisiä Liittovaltion vaaleja, jotka pidettiin maaliskuussa 1901. Hän toimi pääministerinä vain neljän kuukauden ajan huhtikuusta elokuuhun 1904. Watson jätti parlamentin vuonna 1907.


title: Francesco Messina

text: Francesco Messina ( 15. joulukuuta 1900 Linguaglossa, Catania, Italia – 13. syyskuuta 1995 Milano) oli italialainen kuvanveistäjä, taidegraafikko ja kuvanveiston professori, joka tunnetaan erityisesti taidostaan ja tuotteliaisuudestaan.


title: Francesco Messina

text: Francesco Messina syntyi köyhään perheeseen Sisiliassa. Hän kasvoi ja opiskeli Genovassa. Alkoi työskennellä kahdeksanvuotiaana marmorinleikkaajan työpajassa ja oppi tekniikoita ja taitoja kuvanveistäjän ammattia varten. Muutti Milanoon vuonna 1932. Voitti 1934 Milanon Breran akatemian kuvanveistopalkinnon ja nimitettiin sen professoriksi ja vuodesta 1936 johtajaksi. Nimitettiin uudelleen Breran akatemian johtajaksi 1947 sen jälkeen kun hänet oli erotettu virasta syytettynä johtajuudesta fasistihallinnon aikana.


title: Francesco Messina

text: Osallistui vuosina 1926-1929 "Il Novocento Italiano" -ryhmän näyttelyihin Milanossa ja 1930-40 tärkeimpiin Italian taiteen yhteisnäyttelyihin kotimaassa ja ulkomailla: Bernissä, Zürichissä, Göteborgissa, Oslossa, Münchenissä, Pariisissa, Barcelonassa, Berliinissä ja Sao Paolossa Brasiliassa. Hänen suuri veistos- ja grafiikkanäyttelynsä oli vuonna 1947 Buenos Airesissa. Osallistui suureen kuvanveiston yhteisnäyttelyyn 1949 Philadelphiassa ja organisoi yksityisnäyttelyn Venetsian biennaalin yhteydessä 1956.


title: Francesco Messina

text: Osallistui 1965-1975 Italian pronssiveistosnäyttelyihin, joka kiersi 18 maassa. Osallistui kahteen kuvanveisto- ja grafiikkanäyttelyyn Puškin-museossa Moskovassa ja Eremitaašissa, Leningradissa, joihin lahjoitti 40 veistosta ja grafiikan vedosta. Osallistui kahteen yksityisnäyttelyyn Wienissä kesällä 1984 sekä seuraavana vuonna yhteisnäyttelyyn Hirshhorn Museossa Washington DC:ssa. Vuonna 1986 neljäkymmentä veistosta esillä Tokiossa.Francesco Messina kävi toukokuussa 1956 Aimo Tukiaisen ja Oskari Jauhiaisen ateljeissa Helsingissä tarkistamassa ja arvioimassa kuvanveistäjien työskentelyä Mannerheimin ratsastajapatsaan kanssa. Hän arvosti Tukiaisen alkuperäistä luonnosta ja vapautti auktoriteetillaan kuvanveistäjän ulkopuolisten taiteellisesta ohjauksesta ja painostuksesta. Myös Jauhiaisen luonnos oli Messinan mielestä kokonaisuutena onnistuneen tuntuinen ja erityisesti häntä miellyttivät hevosten luonteva käynti ja eloisa liike. Nähtyään myös muita kuvanveistäjän töitä Messina oli sitä mieltä, että Jauhiainen on monumentaalikuvanveistäjä ja siksi "oikea mies auttamaan Tukiaista marsalkan patsaan lopullisessa luomisessa". Yhteistyö veistäjien välillä ei kuitenkaan jatkunut, koska he olivat eri mieltä yhteistyöstä ja taiteellisista ratkaisuista.


title: Miguel Portas

text: Miguel de Sacadura Cabral Portas (1. toukokuuta 1958 Lissabon – 24. huhtikuuta 2012 Antwerpen) oli portugalilainen poliitikko vasemmistoblokki-puolueessa. Hän toimi vuosina 2004–2012 Euroopan parlamentin jäsenenä GUE/NGL-ryhmässä.


title: Miguel Portas

text: Portas menehtyi huhtikuussa 2012 keuhkosyöpään. Portas on poliitikko Paulo Portasin vanhempi veli.


title: Kiilto (mineralogia)

text: Kiilto kuvaa mineraalin tapaa heijastaa valoa. Kiilto riippuu mineraalin pinnan heijastuskyvystä. Kiillon tyypit voidaan jakaa kolmeen pääryhmään, joita ovat metallikiilto, epämetallikiilto ja kiilloton. Kiillon tyypeistä voimakkain on metallikiilto, joka on täysin valoa läpäisemättömien mineraalien ominaisuus. Tällaisia mineraaleja ovat esimerkiksi monet malmimineraalit, kuten kuparikiisu, sinkkivälke ja lyijyhohde. Epämetallikiiltoa esiintyy niillä mineraaleilla, jotka ovat jossain määrin valoa läpäiseviä. Epämetallikiiltoisia mineraaleja ovat esimerkiksi monet silikaattimineraalit, kuten kvartsi ja kalimaasälpä. Jotkin mineraalit, kuten esimerkiksi kaoliini ovat täysin kiillottomia (eli mattakiiltoisia). Kiilto voi vaihdella mineraalin eri puolilla, mihin vaikuttavat muun muassa pinnan tasaisuus ja kiteen rakenne.


title: Kiilto (mineralogia)

text: Kiillon tyypit:


title: Eteläpuisto

text: Eteläpuisto on Tampereella Pyhäjärven rannassa sijaitseva puistoalue. Se rakennettiin jaksoittain vuosina 1915–1917 ja 1928–1929. Puiston suunnitteli kaupungininsinööri K. Vaaramäki ja sen rakentamista johti kaupunginpuutarhuri Onni Karsten. Eteläpuistossa ovat Suomen paksuimmat mongolianvaahtera- ja paperikoivuyksilöt. Puistossa on myös vuonna 1950 valmistunut Wäinö Aaltosen Osuustoimintamuistomerkki ja vuonna 1953 pystytetty Yrjö Liipolan tekemä Fabian Klingendahlin rintakuva .


title: Eteläpuisto

text: Eteläpuistossa on vuodesta 2006 lähtien järjestetty vuosittain kolmipäiväinen Sauna Open Air -festivaali. Sen tapahtumapaikkana on 1980-luvun alussa käytöstä poistunut speedwayrata.


title: Kate Kerrigan

text: Morag Kate Kerrigan (o.s. Prunty, kirjoittanut myös nimellä Morag Prunty; s. 1964 Lontoo, Britannia) on irlantilainen toimittaja ja kirjailija.


title: Kate Kerrigan

text: Astuessaan työelämään Kerrigan kouluttautui ensin kampaajaksi mutta kirjoitti samalla lehtiin kauneutta käsitteleviä ja ihmissuhdejuttuja. 22-vuotiaana hänestä tuli Looks-lehden päätoimittaja, sen jälkeen oli vuorossa more!:n, sitten Just seventeen. 28-vuotiaana hän sai tarjouksen irlantilaisen Tatler-lehden päätoimittajan tehtävästä ja otti sen vastaan ja muutti 1990 Dubliniin Irlantiin. Hän kirjoitti työnsä ohella koko ajan pöytälaatikkoon ja vihdoin tavattuaan tulevan miehensä valokuvaaja Niall Kerriganin, teki ratkaisun ja ryhtyi kirjailijaksi.Pariskunta muutti Kate Kerriganin suvun kotiseudulle.


title: Kate Kerrigan

text: Kirjallisen uransa alussa kirjoittaessaan kepeitä romaaneja hän käytti Morag Prunty -nimeä, mutta siirryttyään vakavampaan tekstiin "Onnellisen avioliiton reseptien" myötä hän otti käyttöön miehensä sukunimen ja oman toisen etunimen eli nimen Kate Kerrigan.


title: Kate Kerrigan

text: Kerriganit solmivat avioliiton 1999. Heillä on poika Leo.


title: Mommilan veriteot 1917

text: Mommilan veriteot 1917 on vuonna 1973 ensi-iltansa saanut, tositapahtumiin perustuva elokuva aikansa Suomen rikkaimman miehen Alfred Kordelinin murhasta. Elokuvan on ohjannut paremmin teatteriohjaajana tunnettu Jotaarkka Pennanen ja tuottanut Jörn Donner. Käsikirjoitus tilattiin kirjailija Paavo Haavikolta ja varatuomari Jukka Kemppiseltä. Varsinainen elokuvakäsikirjoitus syntyi kuitenkin ohjaajan, kuvaaja Heikki Katajiston ja apulaisohjaaja Pekka Lehdon yhteistyönä. Kemppisen ja Haaviston versio julkaistiin myöhemmin kirjana. Kordelinia elokuvassa näytteli tamperelainen näyttelijä Reino Kalliolahti, joka esitti siinä ainoan pääroolinsa valkokankaalla.